Киев: полиция намойишчиларга кўздан ёш оқизадиган газ қўллади - BBC O'zbek\nКиев: полиция намойишчиларга кўздан ёш оқизадиган газ қўллади\n24 Ноябр 2013\nУкраина Ички ишлар вазирлигидан айтишларича, норози намойишчиларнинг зўравонликларига жавобан Киев шаҳрида кўздан ёш сиздирадиган газ ишга солинган.\n"Маъмурий биноларни қўриқлаш учун милиция занжири ташкил қилинган эди. Айрим фуқаролар ана шу занжирни ёриб ўтишга ҳаракат қилишди ва милиция тарафга тутун бомбаларини улоқтиришди. Бир-икки марта газ ҳам сепишди. Ҳужумни қайтариш мақсадида милиция кўздан ёш оқизадиган газ қўллашга мажбур бўлди", деб айтган Киев Ички ишлар бошқармаси матбуот хизмати.\nНамойиш ташкилотчиларига кўра, Киевнинг Оврўпо майдонига 100 минг киши йиғилган.\nКиев милициясига кўра, намойишчилар сони 22 мингга яқин бўлган.\nНамойишчилар Украина билан Оврўпо Иттифоқи ўртасида бирлашма тузиш битимини имзолашни талаб қилганлар.\nНамойишчилар қўлларида Украина ва Оврўпо Иттифоқи байроқларини тутганлар, "Украина - Оврўпонинг бир қисми", "Мен Оврўпода яшашни истайман" деган шиорларни тутганлар.\nКиевнинг бошқа бир майдонида ҳукуматпараст намойишчилар йиғилганлар, уларнинг сони 10 минг кишини ташкил этгани хабар қилинган.\nРоссия Президенти Владимир Путин Оврўпо Иттифоқини Украинани дўқ-пўписа билан келишувни имзолашга мажбурлаётганликда айблаган.\nСўнгги кунларда Украинанинг Киев ва бошқа шаҳарларида норозилик намойишлари ташкил қилиниб келмоқда, бироқ 24 ноябрдагиси энг йириги бўлган.\nУкраина Бош вазири Микола Азаров айтишича, Оврўпо Иттифоқи билан битимни имзоламаслик остида фақат иқтисодий сабаблар турипти.\nҲукумат Украина, Россия ва Оврўпо Иттифоқи ўртасидаги муносабатларни ривожлантириш мақсадидаги қўшма комиссия ташкил қилиш мақсадида эканини айтади.\nАксар украиналиклар ўз ҳукумати қадамларида Россиянинг босимини кўрадилар.\nБи-би-си мухбирига кўра, Украина Россия газига қарам. Бироқ ўз вақтида фойдаланилган газ учун ҳақини тўламаганини важ қилиб Россиянинг "Газпром" ширкати табиий газ таъминотини тўхтатиб қўйиши ҳоллари кўп бўлган.\n2009 йилда қарздорлик баҳонасида Россиянинг Украинага газ узатишни тўхтатиб қўйгани оқибатида айни қиш ўртасида Оврўпонинг қатор мамлакатларида газ тақчиллиги юзага келган эди.\nРоссия Беларус ва Қозоғистон билан Божхона Иттифоқини ташкил этган ва Украинани ушбу иттифоққа қўшилишга даъват қилиб келади.\nОврўпо Иттифоқи билан эркин савдо келишуви эса Украинадан буткул бошқача савдо тартиб-қоидасини талаб қилади.\n21 ноябр куни Украина қатор ҳужжатлар қатори Оврўпо билан бирлашиш келишувини ҳам имзолашдан бош тортгани ҳақида эълон қилди.\nУшбу қарор кўпчилик учун кутилмаган бўлди.\nАйримлар назарида ушбу қадам Украинанинг шунча йиллик Оврўпога яқинлашиш амалларини тўхтатиш ва юзни Россия томонга буриш ҳаракати бўлди.\nЮлия Тимошенкога хорижда даволанишга рухсат берилмади\n21 Ноябр 2013\nОИ:" Ё Тимошенко ё Оврўпо чемпионати..."\nУкраина собиқ президенти: Владимир Путинни маҳкамага чақириш керак


Мўйноқ янги қиёфага кирмоқда — “Qoraqalpog'iston tongi” gazetasi\nМўйноқ янги қиёфага кирмоқда\nПрезидентимиз 2018 йил 15-16 ноябрь кунлари Қорақалпоғистон Республикасига ташрифи давомида шаҳар ва туманлар қиёфасини тубдан янгилаш, кичик бизнес ва хусусий тадбиркорликни қўллаб-қувватлаш, хорижий инвесторларни кенг жалб қилиш, аҳолига барча қулайликларни яратиш борасида муҳим вазифаларни белгилаб берган эди.\nХусусан, Мўйноқ туманини комплекс ривожлантириш дастури қабул қилиниб, 2019-2021 йилларда жами 1 триллион 485 миллиард сўмлик қурилиш-реконструкция ишларини амалга ошириш кўзда тутилмоқда. Шундан жорий йилда 40 та ижтимоий соҳа объектида бунёдкорлик ишлари бажарилади. Ҳозирда амфитеатр, маданият саройи, спорт комплекси, Ёшлар маркази каби объект ва кўп қаватли турар-жойлар қурилмоқда. Марказий кўчалардаги йўлларни таъмирлаш, электр энергияси, ичимлик суви ва табиий газ тармоқларини янгилаш, ободонлаштириш ва кўкаламзорлаштириш ишларига ҳам алоҳида эътибор қаратилмоқда.\n— Орол музейи биносини қурмоқдамиз, — дейди «Беруний Агроқурилиш» МЧЖ иш юритувчиси Юсуфбой Нуруллаев. — Айни пайтда темир-бетон ва ғишт териш ишлари қизғин бажарилаяпти. Янги музей биноси мустақиллигимизнинг 28 йиллик байрами арафасида фойдаланишга топширилади. Ушбу масканга келган сайёҳлар кўргазма залидаги экспонатлар ва 3D кинозалида Орол тарихи тўғрисидаги фильмларни томоша қилади.


МОҚ раиси ўринбосари энди «Олимпик» футбол клубини бошқаради – Газета.uz\nLotinchada 23 июн 2022, 21:23 Спорт\n«Олимпик» футбол клубининг умумий бошқаруви МОҚ раиси ўринбосари Сакен Полатовга топширилмоқда, дея хабар берди Миллий олимпия қўмитаси матбуот хизмати.\nПариж-2024 ёзги Олимпия ўйинларига йўлланма олиш мақсадида ташкил этилган «Олимпик» футбол клубига фаолиятини янада кучайтириш, олдинга қўйилган вазифаларни пухта амалга ошириш йўлида клубга янги раҳбар МОҚ раиси ўринбосари, Ўзбекистон бокс федерацияси раисининг биринчи ўринбосари Сакен Полатов тайинлангани айтилди.\nУ клубнинг президенти сифатида жамоанинг умумий бошқарувини юритади.\nСакен Полатов 1975 йилда Тошкентда туғилган. Олий маълумотли. Бунгача у «Локомотив» футбол клубига раҳбарлик қилиб келаётган эди. 15 июнь куни «Локомотив» клуби матбуот хизмати Сервер Жепаровнинг клуб спорт директори этиб тайинланганини маълум қилди.\nУ «темирйўлчилар» билан 3 бор мамлакат чемпионлигини (2016, 2017, 2018) қўлга киритган. Шунингдек, яна 3 марта Ўзбекистон кубоги (2014, 2017, 2018) баҳсларида ғалаба қозонган. Жамоа унинг бошқарувида 2016 йил Осиё чемпионлар лигасида чорак финалгача етиб борган.\nСакен Пўлатов Ўзбекистон бокс федерацияси раисининг биринчи ўринбосари этиб сайланди 2 феврал 2019, 15:33


Ўзбекистон Афғонистонга МДҲ бозорига киришига ёрдам бериши мумкин - эксперт\n12:00 11 Июл 2020\n18:38 11.06.2019 Ҳавола олиш\nАфғонистон билан ҳамкорлик қилиш - Ўзбекистон учун улкан стратегик имкониятлар яратади, - эксперт.\nТОШКЕНТ, 11 июн - Sputnik. Ўзбекистон Афғонистонга ўз товарларини МДҲ бозорига олиб кириш учун имкон яратиши мумкин, деб ҳисоблайди Ўзбекистон президенти ҳузуридаги Стратегик изланишлар институти директори ўринбосари Санжар Валиев.\n“Ўзбекистон Афғонистон билан ҳамкорлик қилишнинг янги сиёсатини эълон қилди. Бу билан у Афғонистон учун ўз товарларини МДҲ бозорига олиб кириш учун бетакрор имконият яратди”, - деди Валиев.\nАфғонистон билан ҳамкорлик қилиш биз учун улкан стратегик имкониятлар яратади, - деб қўйшимча қилди эксперт.\nМутахассининг бундай хулосага келишига Ўзбекистоннинг жуғрофий жойлашиши ҳам сабаб бўлган. Афғонистон билан қўшни мамлакатлар орасида фақат Ўзбекистон ҳудуддаги барча мамлкатлар билан чегарадошдир. Шундан келиб чиқан ҳолда, эксперт Ўзбекистон уларни боғловчи марказ бўлиши мумкин деб хулоса қилган.\nЭслатиб ўтамиз, сўнгги 2 йил ичида Ўзбекистон ва Афғонистон орасида муносабатлар илдам ривожланди. Афғонистон президенти Ашраф Ғани Ўзбекистонга ташриф буюрди, Тошкент ва Самарқандда Афғонистонда тинлик ўрнатишга қаратилган халқаро форумлар бўлиб ўтди. Шунингдек Ўзбекистон ва Афғонистон орасида темир йўл қуриш, элктр энергияси экспорт қилиш каби йирик шартномалар ҳам имзоланди. Айни дамда Термиз шаҳрида афғонистонлик ёшлар учун махсус ўқув маркази ҳам фаолият кўрсатмоқда.


hidoyat.uz – “Мовароуннаҳр” нашриётининг сайти - Муҳаддисларнинг даражалари\nҲадис илмларига доир китобларда муҳаддисларга шу илмдаги даражаларига кўра турли унвонлар берилган:\n“Ҳадисда мўминлар амири” (амирул муъминин фил ҳадис) ана шу унвонларнинг энг юксагидир. Бу даражага ушбу илмнинг етакчи имомлари бўлган жуда оз сонли олимларгина етишган. Уларга Шуъба ибн Ҳажжож, Суфён Саврий, Исҳоқ ибн Роҳуя, Аҳмад ибн Ҳанбал, Имом Бухорий, Доруқутний, кейингилардан Ибн Ҳажар Асқалонийлар (раҳматуллоҳи алайҳим) киради.\n“Ҳофиз” унвони. Ҳофиз Миззий бу даражага бундай таъриф берган: “Бу даражага таржимаи ҳоллари, ҳолатлари ва юртлари билан билган ровийлари билмайдиган ровийларидан кўп бўлган олимлар киради”.\nАбул Фатҳ Ибн Саййидин Нас эса: “Шайхлари, уларнинг шайхларини табақама-табақа билган, ҳар бир табақада билганлари билмаганларидан кўп бўлган муҳаддис ҳофиздир”, деб таъриф беради.\n“Муҳаддис” ҳофиздан кейинги даражадир. Тожуддин Субкий бу унвон эгасига: “Иснодлар, иллатлар, ровийлар исмлари, олий ва нозил санадларни билган, кўпдан-кўп матнларни ёд олган, олти китоб, Аҳмад ибн Ҳанбал “Муснад”и, Байҳақийнинг “Сунан”и, Табаронийнинг “Муъжам”ини эшитган, шунга минг ҳадисий жузни қўшган олимдир”, деб таъриф берган. Сўнг: “Бу муҳаддиснинг илк даражасидир. Агар шуларга табақаларни ёзиш, шайхлар ҳузурига кўп қатнаш, иллатлар, вафотлар ва иснодларда ўз фикрини айтишни қўшса, етакчи муҳаддислардан бўлади”, дейди.\nКейинги унвон “муснид”дир. У ҳадисларни шайхлардан эшитиб, бошқаларга етказиш билан чекланадиган, ҳадис илмларини пишиқ билмайдиган кишидир.


БИРИНЧИ ҚЎНҒИРОҚҚА 5 КУН ҚОЛДИ, ТАЙЁРМИСИЗ? | Суғдиёна биринчи аёллар электрон журнали\n1.Болангиз биринчи синфга бораяпти. Бу йил кичкинтойингиз илк бора мактабга қадам қўяди. Қувончу ҳаяжони бир олам. Олдинда уни қанчадан- қанча янгиликлар кутаяпти. Мактаб формасини аллақачон олиб қўйгандирсиз. Ўқув қуроллари бу йил сизга текин. Эндиги вазифангиз болани мактабга руҳан ва жисмонан тайёрлаш. Бугундан бошлаб уни эрталаб барвақт туришга ўргатинг, яъни кун тартибини шунга мосланг. Бир жойда қимирламай 45 дақиқа ўтириш осон эмас, бунга ҳам аста-аста ўргатиб боринг. Яна боланинг хотирасини чархлаш учун шу кунларда унга кўпроқ ёдлатинг: бу карра жадвал бўладими, қувноқ шеърми ёки топишмоқми – фарқи йўқ. Асосийси, фойдали нарса бўлсин. Чархланган хотира маълумотларни осон қабул қилади. Сизни ва фарзандингизни олдинда унутилмас ва ажойиб дақиқалар кутяпти...\n2.Фарзандингиз мактабини ўзгартирди. Шароит тақозосига кўра мактабини ўзгартиришга тўғри келди. Аввало, бу ўзгаришлар адекват, яъни болага мос бўлсин. Айрим ота-оналар ўзбек тилида таълим олиб турган болани бирданига чет тилида таълим бериладиган мактабга ўтказишади. Ёки оддий мактабда ўқиб юрган ўқувчини тўсатдан мусиқага ихтисослашган мактабга беришади. Албатта, унга осон эмас. Ҳатто, ёз бўйи фарзандингизни репетитор ёрдамида тайёрлаган бўлсангиз ҳам. Умуман, мактабни ўзгартиришнинг ўзиёқ унинг учун катта стресс. Уни ҳозирданоқ руҳан қўллаб-қувватланг. Янги ўқитувчи билан дарслар бошлангунча танишиб, болангизни ҳам таништириб қўйинг. Иложи бўлса, ота-оналар қўмитаси раиси билан ҳам танишинг, синфнинг ўзига хослиги, у ердаги муҳит, муаммоли ва аълочилар ҳақида маълумот олинг. Токи дилбандингиз мактабга керакли маълумотлар билан қуролланиб борсин. Илк кунларда ўзини бироз йўқотиб қўйиши мумкин. Бундан хавотир олманг. Муҳими, ўқитувчиси ва синфдошлари билан алоқа боғлаб олса бўлгани. Бола қанчалик ёш бўлса, ўзгаришларга шунчалик тез кўникади. Ўсмир ёшдагилар билан бироз қийинроқ, лекин бунинг ҳам давоси вақт. Асосийси, фарзандингиз муҳим сабоқ олаяпти – янги жамоага қўшилиб, кўникиб кетиш сабоғини. Келажакда бу тажриба унга жуда керак бўлади.\n4.Фарзандингиз ўтган йили фанларни яхши ўзлаштиролмаган эди. Муаммоингиз юқоридагилардан жиддийроқ-ку, аммо ваҳима қиладиган жойи йўқ. Фарзандингиз ўтган ўқув йилида фанларни яхши ўзлаштира олмаган бўлса, албатта, ёз ойларида у билан қўшимча шуғуллангансиз. Лекин мактабга беш кун қолганда энди уни тинч қўйинг. Яхшилаб ухласин, ўйнасин, ҳордиқ чиқарсин. Бўлмаса, шунча ҳаракатингизга қарамай, дарсларни яна ўзлаштиролмай қолиши мумкин. Яна бир жиҳат: болада ўзига нисбатан ишончни шакллантириш. «Бу йил катта бўлиб қолдинг, шунча тайёрландинг, энди албатта яхши ўқийсан. Лекин мабодо бирон нарса ўхшамай қолса ҳам, биз, барибир, сени яхши кўрамиз», – денг. Ўқитувчисига ҳам бу йил фарзандингиз алоҳида тайёргарлик билан келганини айтинг, токи унга яна имкон берсин. Шаҳноза ТЎРАХЎЖАЕВАTwitter НравитсяSocButtons v1.5


Huawei «тўрткўз» икки чақноқли Maimang 6’ни тақдим этди (+фотолар) - Terabayt.Uz\nHuawei «тўрткўз» икки чақноқли Maimang 6’ни тақдим этди (+фотолар)\nКутилганидек, Huawei компанияси бугун – 22 сентябрь куни Хитойда ўзининг ромсиз Maimang 6 смартфонини тақдим этди. Бу ҳақда ишлаб чиқарувчининг сайтида маълумот берилган.\nРомсизлик трендига эргашиб...\nЎтган йилги Maimang 5 моделининг «авлоди» бўлган бу қурилма Full HD+ сифатли (2160 х 1080 пикселли), диагонали 5,9 дюймли дисплейга эга.\nТомонларининг ўзаро нисбати 18:9 (ёки соддароқ қилиб айтганда – 2:1) бўлган ромсиз экран смартфон олд панелининг 83 фоизини қоплаб олган.\n«Тўрт кўзли» ва ҳар икки томони чақноқли!\nMaimang 6 смартфонининг асосий ўзига хосликларидан бири – ҳар иккала камераси ҳам қўшалоқ объективларга ва чақноқларга эга эканлигидир. Асосий камера 16 ва 2 мегапикселли фотомодуллардан иборат бўлса, селфи учун 13 ва 2 мегапикселли датчикларга эга камера қўлланади. Мобил фотография ишқибозлари учун ажойиб топилма!\n«Юраги» ҳам бегона эмас\nГаджетнинг аппарат қисмига келсак, унга Huawei’нинг ўз маҳсулоти бўлган саккиз ядроли Kirin 659 процессори ўрнатилган. Қурилманинг ишлаш самарадорлиги юқори бўлишида 4 гигабайт ҳажмли тезкор хотирасининг аҳамияти катта.\nТелефоннинг ички хотираси 64 гигабайтли бўлиб, яна 256 гигабайтгача ҳажмли microSD форматидаги хотира картаси қўйиш мумкин. Maimang 6 аккумулятори 3340 мА/соат сиғимга эга.\nИлғор хусусиятлари бисёр\nЯнги девайс Huawei’нинг ишланмаси – EMUI 5.1 қобиғи остидаги Android 7.0 Nougat операцион тизим талқинида ишлайди, иккита SIM-картани ўқий олади.\nУ симсиз алоқанинг 4G VoLTE, WiFi 802.11 b/g/n, Bluetooth 4.2, GPS ва ГЛОНАСС, NFC каби интерфейсларини қўллаб-қувватлайди.\nHuawei Maimang 6 корпуси уч хил – тилларанг, кўк ва қора рангларда тақдим этилмоқда. Унинг сотуви 30 сентябрда бошланади, нархи 364 АҚШ долларини ташкил этади.\nАйни дамда бу маҳсулот маҳаллий бозорга мўлжалланган. Гап-сўзларга қараганда, кейинроқ Maimang 6 моделининг халқаро версияси Huawei G10 ёки Huawei Mate 10 Lite номи остида чиқарилиши мумкин.\niPhone X’га рақибми?\nАввалроқ, хитойлик компания бу смартфонини Apple’нинг «юбилей айфони»га рақобатчи сифатида тайёрлаётганлиги ҳақида хабарлар тарқалган эди. Бироқ унинг кўпгина жиҳатлари iPhone X’га муносиб рақиб бўла олмаслигини кўрсатмоқда.\nБалки, Huawei бу девайснинг халқаро версиясини бироз «кучайтириб» чиқарар? Воқеалар ривожини биз билан кузатинг.\n#Huawei Mate 10 #iphone X #андроид смартфон #хабарлар


"Насаф" расмий сайти Славко Лукич келганини тасдиқлади / CHAMPIONAT.asia\n"Насаф" расмий сайти Славко Лукич келганини тасдиқлади\n“Насаф” ўз таркибига яна бир сербиялик футболчини қўшиб олганини расман эълон қилди.\nЭнди "Насаф" таркибида уч европалик ва битта осиёлик легионер футболчилар тўп тепишади. Славко Лукич айни пайтда Туркияда "Насаф" машғулотларида иштирок этмоқда. Легионер футболчи билан келишув, куни кеча расмийлаштирилди.\nСлавко Лукич, 30 январь куни “Марказий” стадионда бўладиган, “Ал Файсалий”га қарши учрашувда “Насаф” таркибида майдонга тушиши мумкин. Футболчини ОЧЛ плей-офф учрашувига рўйхатдан ўтказиш бўйича тегишли ҳужжатлар расмийлаштирилмоқда.\nҚуйида футболчи ҳақидаги умумий маълумотлар билан танишинг.\nИсми шарифи: Славко Лукич\nТуғилган санаси: 14.03.1989 (28 ёш)\nБелград шаҳрининг “Црвена Звезда” клуби тарбияланувчиси\nОғирлиги: 80 кг\nКлуби: “Спартак” (Трнава, Сербия)\n2007 – 2008 йиллар “Морава Велика Плана” ФК\n2009 - 2012 йиллар “Смедерево” ФК\n2012 - 2013 йиллар “Нови Пазар” ФК\n2013 - 2014 йиллар “Смедерево” ФК\n2014 - 2015 йиллар “Сутешка Никшич” ФК\n2015 - 2016 йиллар “Теута Дуррес” ФК\n2016 - 2017 йиллар “Фламуртари Влорё” ФК\n2017 йилдан “Спартак” ФК (Трвана, Сербия)\nСлавко Лукич ўз вақтида Сербиянинг U-16 ва U-19 терма жамоалари таркибида 21 марта майдонга тушган.\nФутболчи “Насаф” клубига келгунча Сербиянинг энг юқори лигаси - Fortuna Ligaси иштирокчиси “Спартак” клубида тўп тепаётган эди. “Спартак” бу лиганинг етакчи клуби ҳисобланади ва айни пайтда ҳам турнир жадвалида карвонбошилик қилмоқда. Лигада 12та жамоа иштирок этади.\n"Насаф" жамоаси сафига яна янги футболчилар қўшилиши мумкин. Трансфер ишлари давом этмоқда.\nРўзиқул Бердиев: "Ўйин пайтида йигитлардан кўп куч йўқотмасдан, шу ҳисобни сақлаб қолишларини сўрадим" 6\nЎзбекистон кубоги. "Насаф" ва "Машъал" кейинги босқичда 44


Frigo Cool Shivaki тижорат музлатгичлари маҳсулотларни узоқ вақт сақлайди – Газета.uz\nFrigo Cool Shivaki тижорат музлатгичлари маҳсулотларни узоқ вақт сақлайди\nХалқаро стандартлар бўйича TEXNOPARK`да ишлаб чиқариладиган Frigo Cool Shivaki музлатиш ускуналари маҳсулотларни -12°С'дан -24°С'гача ҳароратда сақлаши мумкин.\nLotinchada 13 июл 2021, 15:00 Жамият Реклама\nТўғри танланган музлатиш ва совутиш ускуналари маҳсулотларнинг кўриниши ва асл қадоғини узоқ муддатга сақлаш кафолатини беради.\nТEXNOPARK компанияси томонидан ишлаб чиқарилган Frigo Cool Shivaki универсал музлатиш ускунаси -12°С'дан -24°С'гача бўлган ҳароратда маҳсулотларни сақлайди. Ушбу маҳсулот ҳарорат режимларига риоя қилишни талаб қиладиган гўшт, сут, қишлоқ хўжалиги маҳсулотларини, дори-дармон ва тиббиёт маҳсулотларини самарали сақлашга имкон беради.\nFrigo Cool Shivaki`нинг афзалликлари:\nжаҳон сифат талабларига мувофиқ ишлаб чиқарилиши;\nэнергия самарадорлиги ва совутиш технологияларининг юқори даражаси;\nбуғланиш мосламасининг инновацион дизайни натижасида маҳсулотларнинг намлигини максимал даражада ушлаб туришни таъминлаш;\nэксплуатацион харажатларни оптималлаштирувчи «разморозкасиз» узоқ муддатли совутиш даври;\nкафолат муддати — 1 йил, бепул сервис хизматлари — 2 йил;\nюқори даражадаги сервис хизмати.\nТижорат мақсадларида ишлатиладиган музлатгичлар ва камералар одатда ҳажми бўйича гуруҳларга бўлинади. Frigo Cool Shivaki бренди остида 8 турдаги музлатгичлар ишлаб чиқарилади.\nКамеранинг ҳажми 250 литрдан 450 литргача бўлади.\nАксарият музлатгичларнинг баландлиги 89−91 см, узунлиги ва кенглиги мос равишда 100−150 см ва 60−75 см бўлиши мумкин.\nОлинадиган саватлар қўшимча афзаллик ҳисобланади. Улар фойдали майдондан осон ва максимал даражада фойдаланишга имкон беради. Бу эса музлатгичда кичик ва катта ҳажмдаги маҳсулотларни сақлашга имконият яратади.\nМузлатгичнинг эшиклари икки бўлакли, очиладиган ва силжийдиган бўлади. Шунингдек, витриналилари ҳам бўлади.\nTEXNOPARK`нинг мақсади — дунёнинг етакчи компаниялари маҳсулотлари билан рақобатлаша оладиган бренд яратиш ва уни ривожлантириш. Шунинг учун Frigo Cool Shivaki музлатиш ускуналари ISО 22000 сертификатига асосланган озиқ-овқат маҳсулотларининг хавфсизлигини бошқариш махсус тизими бўлган HACCP стандартлари (хавфларни ва муҳим назорат пунктларини таҳлил қилиш) бўйича ишлаб чиқарилади.\nХалқаро сертификатлаштириш органи TÜV Thuringen (Германия) томонидан тижорат музлатгичлари ва совутгичларини ишлаб чиқаришга менежментнинг интеграция қилинган тизими бўйича учта стандартлар сертификатлари топширилди:\nISО 9001 — сифат менежменти тизими;\nISО 14001 — атроф-муҳит менежменти тизими;\nISО 45001 — саломатлик ва меҳнат хавфсизлигини муҳофаза қилиш менежменти тизимлари.\nРасмий тасдиқлаш Frigo Cool музлатиш ускуналарининг ишончли ва юқори самарадорликда ишлаб чиқарилишини кафолатлашда муҳим омил ҳисобланади.\nИшлаб чиқариш қуввати — йилига 75 минг дона.\nTEXNOPARK маҳсулотлари Россия, Украина, Қозоғистон, Озарбайжон, Грузия, Тожикистон, Қирғизистон ва Афғонистон бозорларига чиқишга муваффақ бўлди ва доимий равишда ўз географиясини кенгайтириб бормоқда.\nТелефонлар: (+998) 95−325−55−55, (+998) 95−323−33−33, (+998) 99−010−00−76.


Болаларни 2 ёшдан боғчага қабул қилишга рухсат берилди | gulobod.uz\nТаъкидланишича, давлат боғчаларидаги қўшимча пуллик хизматлар ва уларнинг нархи муассаса кузатув кенгаши йиғилишида муҳокама қилиниб, сўнг туман (шаҳар) мактабгача таълим бўлинмаси билан келишилган ҳолда боғча директори томонидан тасдиқланади.\nПрезидент Шавкат Мирзиёев февралда Қорақалпоғистонга қилган сафари чоғида ушбу масалага тўхталиб ўтганди (https://t.me/qurbonova_a/5195). «Боғчаларга болаларни 2 ёшдан қабул қилиш бўйича менинг ҳам ниятим бор. Аммо ҳали озроқ вақт бор. Иқтисодиётимизни салгина мустаҳкамлаб олайлик, кейин бу ишни амалга оширамиз», — деганди давлат раҳбари.


Коронавирусга чалинганлар сони 16,5 мингдан ошди\n23 апрел 2021, Тошкент вақти: 15:51\nЎзбекистонда коронавирус инфекцияси қайд этилганлар сони, 2020 йил 19 июль соат 23:30 ҳолатига кўра, 16752 нафарни ташкил этди. Бу ҳақда Соғлиқни сақлаш вазирлиги жамоатчилик билан алоқалар бўлими маълум қилди.\nЯкшанба куни мамлакат бўйлаб қайд этилган 566 та касаллик ҳолатидан 110 таси Карантин муассасаларида, 456 таси эса коронавирусга чалинган беморлар билан мулоқотда бўлган кишилар орасида аниқланган.\nХасталикка чалинган жами бемордан 9279 нафари соғайган. Қолган 7386 нафар бемордан 81 нафарининг аҳволи оғир, 23 нафарининг аҳволи эса ўта оғир экани айтилмоқда.


Якшанба куни Ўзбекистоннинг бир неча вилоятида ёғингарчиликсиз об-ҳаво кузатилади\nТошкент, 5:49 | 26 мая\nДата: 14:09, 04-01-2020.\nТошкент. 4 январь. ЎзТАГ – Якшанба, 5 январь куни Ўзбекистоннинг бир неча вилоятида ёғингарчиликсиз об-ҳаво кузатилади, дейилади Ўзбекистон Гидрометеорология хизмати маркази (Ўзгидромет) сайтида.\nТошкент шаҳрида ҳаво ўзгариб туради, кечаси ва эрталаб ёмғир ёғади, кундузи ёғингарчилик бўлмайди. Шамол шарқдан 5-10 м/с тезликда эсади. Ҳарорат кечаси 1-3° илиқ, кундузи 7-9° илиқ бўлади.\nҚорақалпоғистон ва Хоразм вилоятида ҳаво бироз ўзгариб туради, ёғингарчилик бўлмайди. Жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8° совуқ, кундузи 2° совуқ-3° илиқ бўлади.\nБухоро ва Навоий вилоятларида ҳаво ўзгариб туради, жойларга бироз ёмғир ёғиши, туман тушиши мумкин. Шамол шарқдан 7-12 м/с тезликда эсади. Ҳарорат кечаси 2° совуқ-3° илиқ, кундузи 3-8° илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, жойларда кечаси ва эрталаб ёғингарчилик бўлади (ёмғир, қорга айланиши мумкин), кундузи ёғингарчилик бўлмайди. Жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2° совуқ-3°илиқ, жойларда 2° совуқ, кундузи 5-10° илиқ бўлади.\nҚашқадарё ва Сурхондарё вилоятларида ҳаво бироз ўзгариб туради, ёғингарчилик бўлмайди. Жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5° илиқ, кундузи 5-10° илиқ бўлади.\nАндижон, Наманган ва Фарғона вилоятларида ҳаво бироз ўзгариб туради, ёғингарчилик бўлмайди. Жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2° совуқ-3° илиқ, кундузи 0-5° илиқ бўлади.\nРеспубликанинг тоғли ҳудудларида ҳаво ўзгариб туради, жойларда ёғингарчилик бўлади, туман тушиши мумкин. Кўчки хавфи бор. Шамол шарқдан 7-12 м/с тезликда эсади. Ҳарорат кечаси 3-8° совуқ, кундузи 3° совуқ-2° илиқ бўлади.\nСурат манбаи: pixabay.com


Унда юртимизда уруш ва меҳнат фахрийлари, ёлғиз кексалар, пенсионер ҳамда ногиронларни моддий ва маънавий жиҳатдан қўллаб-қувватлаш, ижтимоий ҳимоя қилиш борасида амалга оширилаётган кенг қамровли ишлар хусусида сўз юритилиб, Кексаларни эъзозлаш йилида бу борадаги тадбирлар муҳим босқичга кўтарилиши таъкидланди.\n* Зангиота туманида Тошкент вилояти хотин-қизлар қўмитаси қошида ташкил этилган “Аёллар маслаҳат маркази”нинг филиали иш бошлади. Бу ерда хотин-қизларнинг ижтимоий-маданий ҳаётда тўлақонли иштирокини таъминлашга кўмаклашилади, бу борада амалий ёрдам кўрсатилиб, зарур тавсиялар берилади.\n* Андижонда “Келажак — баркамол авлодга боғлиқ” мавзуида кўргазмали семинар ўтказилди. Тадбирда ёшлар ўртасида жиноятчилик ва ҳуқуқбузарликларнинг олдини олиш, уларнинг бўш вақтини мазмунли ташкил этиш ҳамда ҳуқуқий маданиятини юксалтириш юзасидан атрофлича фикр алмашилди.\n* Қорақалпоғистон Республикаси Кегейли туманида муқобил энергия манбалари ва улардан фойдаланиш самараларига бағишланган семинар уюштирилди. Тадбир қатнашчилари туманда Германия техникавий ҳамкорлик ташкилоти билан биргаликда амалга оширилган брикет ишлаб чиқариш лойиҳаси билан танишдилар.\nМазкур рукндаги бошқа мақолалар: « Бунёдкорлик ва тараққиёт шаҳри\tДолзарб вазифалар ижросига бағишланди »


Жаҳон чемпионлари Осиё чемпионатига йўл олишди\n24.04.2018 10:31 0 1369\nЖанубий Кореянинг Чангвун шаҳрида 23 апрелдан 6 майга қадар 4-Осиё чемпионати бўлиб ўтади. Ўтган йил Тайландда Жаҳон чемпионлигига эришган Ўзбекистоннинг заиф эшитувчилар терма жамоаси энди Осиё чемпионлиги учун курашади.\nМуроджон Аҳмедов бошчилигидаги терма жамоа Тошкентда 12 апрелдан йиғинга киришган бўлиб, Ўзбекистон миллий олимпия қўмитаси президенти ва Ўзбекистон футбол ассоциацияси 1-вице-президенти Умид Аҳмаджонов топшириғига кўра, заиф эшитувчилар терма жамоаси учун барча шароитлар яратиб берилди, дейилади ЎФА матбуот хизмати хабарида.\nТерма жамоа аъзолари «Чиғатой» спорт базасида яшаб, «Бунёдкор» стадионида икки маҳал машғулот олиб боришди.\nШунингдек, заиф эшитувчилар терма жамоаси аъзолари учун ЎФА томонидан спорт экипировкалари тақдим этилди. Жанубий Корея визаси билан боғлиқ масалалар ҳал қилиниб, Тошкент-Сеул-Чангвун йўналиши бўйлаб авиачипталар харид қилинди.\nЗаиф эшитувчилар ўртасидаги 4-Осиё чемпионатига йўл олган Ўзбекистон терма жамоаси аъзолари таркиби:\nОсиё чемпионати футзал заиф эшитувчилар


МИОТОНИЯЛАР » Тиббий психология – Расмий сайт\nЯнгиликлар » Энциклопедия » МИОТОНИЯЛАР\nҚисқарган мускулларни қайта бўшаштириш қийинлиги билан кечадиган патологик ҳолатга миотония деб айтилади. Масалан, беморга «қўлингизни мушт қилинг» деб топшириқ берилса, у ҳеч қийналмай қўлини мушт қилади. Ундан "энди муштингизни очинг" деб сўралса, у муштини қийналиб зўрға очади, яъни қисқарган мускулнинг бўшаши жуда қийин кечади. Ушбу ҳолат миотония ҳисобланади. Аммо бемордан бу ҳаракатларни қайта-қайта бажариш сўралса, мускулларнинг қисқариб-бўшаши енгиллаша боради. Миотоник реакцияларга кўплаб мисоллар келтириш мумкин. Масалан, мускулга неврологик болғача билан урган жойда чуқурча пайдо бўлади, яъни ўша жойдаги мускул қисқаради. Бироқ қисқарган мускулнинг бўшашиб яна жойига қайтиши жуда секин кечади. Демак, миотонияда мускулларнинг механик қўзғалувчанлиги ошган бўлади. Соғлом одамда қисқарган мускул тез бўшашади: болғача билан тенарга урса, бош бармоқ букилади ва яна ўз жойига қайтади. Миотоник реакцияларни тананинг барча скелет мускулларида чақириш мумкин. Диффуз гипертрофияси сабабли беморнинг тана тузилиши атлетик типда бўлса-да, мускуллар кучи пасайган бўлади.\nЭслатма. Миотоник реакциялар совуқда кучаяди, иссиқда пасаяди.\nОдатда, миотоник реакциялар, яъни мускуллар спазми 10–30 сония, баъзи ҳолларда 60 сониягача давом этади. Бир хил, яъни стереотип ҳаракатлар кетма-кет такрорланаверса, миотоник спазмлар сустлашади ва ҳаракат равонлашади. Бироз дам олгандан сўнг бемордан ҳаракатларни яна такрорлаш сўралса, давомли мускуллар спазми яна вужудга келади. Демак, миотоник реакциялар ихтиёрий ҳаракатлар бошида кузатилади.\nМиотоник реакцияларни нафақат тана мускуллари, балки тил ва кўзни юмиб-очувчи мускулларда ҳам кузатиш мумкин. Агар беморнинг тилига неврологик болғача билан урса, ўша жойда чуқурча пайдо бўлади ва бир неча сониягача сақланиб туради. Агар беморга кўзларини чирт юмиб туриб, кейин уларни очиш буюрилса, у кўзларини қийналиб очади. Демак, миотоник реакциялар кўз мускулларида ҳам учрайди. Мускуллар спазми чайнов мускулларида ҳам кузатилади. Бу эса беморнинг овқат чайнаши ва равон гапиришига халақит беради.\nПай рефлексларини текшириб туриб ҳам миотоник реакцияларни чақириш мумкин. Бунга миотоник рефлекс деб айтилади. Агар бемор иккала тиззаси билан курсига чиқиб турса ва шу ҳолатда ахилл рефлекс текширилса, қисқарган болдир мускуллари жуда секин бўшашади. Тизза рефлексини чақирганда ҳам қисқарган сон мускуллари секин бўшашади. Миотоник рефлекслар оғир ҳолатларда кузатилади.\nМиотоник реакцияларни ЭМГ текширувлари ёрдамида аниқлаб олиш мумкин: мускулни ихтиёрий қисқартирганда бир неча сония мобайнида паст амплитудали юқори частотали (100–150 Гц) тўлқинлар пайдо бўлади ва кейин пасая бошлайди. ЭМГ да миотоник реакция жуда қисқа вақт, яъни 500 мс давом этади. Миотоник реакциялар полимиозит, миопатия, шу жумладан, метаболик миопатия (айниқса, гликогенозлар) ва гипотиреозда ҳам кузатилади. Миотоник реакциялар соғлом одамларда ҳам учраб туради. Масалан, совуқ сувга қўлимизни ювганда қўл панжаларимизни букиб-очишда қийналишимиз ёки совуқ сув оқадиган сойларда чўмилганда оёқ мускуллари қотиб қолишини бунга мисол қилиб кўрсатиш мумкин.\nМиотониянинг асосий турлари билан танишиб чиқамиз.\nТуғма миотониялар аввал "Томсен миотонияси" номи билан юритилган. Чунки унинг клиник белгилари дастлаб 1876 йили англиялик врач Томсен томонидан ёзилган. Томсеннинг ўзи ва оила аъзоларида ушбу касаллик кузатилган. Томсеннинг тўрт авлодида, яъни 20 кишида миотония белгилари кузатилган. Касаллик аутосом-доминант типда наслдан-наслга узатилади. Орадан деярли 100 йил ўтгач, яъни 1972 йили Беккер туғма миотониянинг аутосом-рецессив типда наслга узатиладиган турини аниқлади ва унинг клиник симптомлари Томсен миотониясидан бироз фарқ қилишини кўрсатиб берди. Шундан сўнг аутосом-доминант типда наслга узатиладиган туғма миотониялар "Томсен миотонияси", аутосом-рецессив типда наслга узатиладиганлари "Беккер миотонияси" деб атала бошланди.\nБу касалликда миотоник реакциялар (спазмлар) бола туғилган заҳоти кўзга ташланади, баъзида эса эрта болалик даврида бошланади. Аввалига миотоник реакциялар енгилроқ кўринишда намоён бўлади, кейинчалик кучая боради. Чақалоқ йиғлаганда қотиб қолиши, овозининг ингичка бўлиб чиқиши ва кейин очилиб кетиши, тўхтаб-тўхтаб эмиши миотоник реакция белгилари бўлиши мумкин. Касаллик белгилари кучайиб боришига совқотиш, турли вирусли инфекция ва жароҳатлар туртки бўлади. Шунинг учун ҳам миотоник реакциялар кейинроқ, яъни болалик даврида яққол намоён бўлади. Айниқса, бундай болалар тез бажариш мумкин бўлган ҳаракатларда қийналишади, сакраб ўйнай олишмайди, тез ўтириб-туришда қийналишади. Масалан, болага "Бирдан ўтириб ўрнингдан турчи" дейилса, у бирдан ўтиради-ю, тураётганда энгашиб қотиб қолади. Чунки қисқарган оёқ мускуллари тез ёзилиб кетмайди. Шундай бўлса-да, у бироздан сўнг қаддини ростлаб олади.\nМиотоник реакциялар тананинг барча мускулларида, шу жумладан окуляр мускуллар, чайнов мускуллари ва тилда ҳам кузатилади. Барча миотоник реакциялар, яъни давомли мускуллар спазми Томсен миотонияси учун ҳам жуда хос. Бундай болалар югуриб ўйнаганда, совуқроқ душ қабул қилганда ва сойларда сузганда мускуллари дарров тортишиб қолади. Бемор атлетик тана тузилишига эга бўлса-да, мускуллар кучи бироз пасайган бўлади. Аммо мускуллар атрофияси ва фалажликлар кузатилмайди. Сезги бузилишлари, мияча симптомлари, эндокринопатия ва интеллект бузилишлари бўлмайди.\nМускулларнинг механик қўзғалувчанлиги ошади, яъни мускулга болғача билан урганда тез қисқарган мускул секин бўшашади. ЭМГ текширувида миотоник реакция аниқланади. Қиёсий ташхис бошқа этиологияли миотониялар билан ўтказилади. Касаллик бироз енгил кечади. Прогноз ҳам оғир эмас.\nБеккер миотонияси Томсен миотониясига қараганда оғирроқ кечади ва миотоник реакциялар тананинг барча мускулларига тарқалади. Касаллик белгилари бола туғилган заҳоти ёки бироз кеч, яъни 13 ёшгача бўлган даврда бошланади. Бола йиғлаганда, кулганда қаттиқ бақирганда чайнов ва мимик мускуллар ҳамда овоз пайлари қотиб қолади, қўлига бирор нарсани ушлаб олса, уни ташлаб юбора олмай узоқ вақт ушлаб туради. Чунки қисқарган қўл панжаси тез бўшашмайди. Тилига бармоқнинг учи билан урганда пайдо бўлган чуқурча узоқ вақт сақланиб туради. Мимик ва чайнов мускуллари спазми сабабли бола равон эма олмайди, тўхтаб-тўхтаб эмади. Қаттиқ юмилган кўзларини очишга қийналади. Совуқда ва ҳаяжонланганда симптомлар кучаяди.\nБеккер миотониясининг Томсен миотониясидан фарқ қилувчи белгилари: 1) Беккер миотонияси аутосом-рецессив, Томсен миотонияси аутосом-доминант типда наслга узатилади; 2) Беккер миотонияси, асосан, спорадик ҳолатда кўп учраса, Томсен миотонияси оилавий бўлиб учрайди; 3) Беккер миотониясида миотоник реакциялар Томсен миотониясига қараганда кучлироқ ифодаланган; 4) Беккер миотониясида қонда КФК миқдори, одатда, ошади, Томсен миотониясида эса нормада бўлади; 5) Беккер миотонияси бироз кеч бошланади ва оғирроқ миотоник реакциялар билан намоён бўлади. Бироқ иккала миотонияда ҳам генетик нуқсон 7-хромосомада (7q23–35) жойлашган.\nЭйленбург парамиотонияси – фақат совуқ таъсирида пайдо бўладиган миотония. Бошқа пайтлари миотоник реакциялар кузатилмайди. Демак, бу касаллик ҳақиқий миотониялар гуруҳига кирмайди. Шу боис, парамиотония деб номланган. Касаллик 10 ёшгача бўлган даврда бошланади. Одатда, йиллар ўтиши билан миотония белгилари йўқ бўлиб кетади. Генетик дефект 17-хромосомада (17q23–25) жойлашган. Аутосом-доминант типда наслга узатилади.\nКУРШМАНН-БАТТЕН-ШТЕЙНЕРТ ДИСТРОФИК МИОТОНИЯСИ\nЭтиологияси. Аутосом-доминант типда наслга узатилади. Патологик ген 19-хромосомада (19q13.2) жойлашган бўлиб, унинг пенетрантлик даражаси жуда юқори. Касаллик, асосан, 16–20 ёшларда бошланади.\nКлиникаси. Клиникасида миотоник реакциялар ва миопатик синдром устунлик қилади. Шунингдек, нейроэндокрин бузилишлар, юрак-қон томир фаолияти патологияси, суяк-бўғим деформацияси, кўрув фаолияти бузилиши ҳамда когнитив функциялар пасайиши кузатилади. Миотоник спазмлар, асосан, бармоқларни букувчи ва чайнов мускулларида намоён бўлади. Ушбу спазмлар ҳаракатни бошлаш пайтида вужудга келади, яъни бемор бармоқларини мушт қилиб букмоқчи бўлса, чайнов ҳаракатларини амалга оширса, миотоник спазмлар рўй беради. Мускуллар атрофияси ривожланган сайин миотоник реакциялар сустлаша боради. Шу боис касалликнинг сўнгги босқичида миотоник спазмлар кам кузатилади ва уларни чақириш учун мускулларга неврологик болғача билан уришга тўғри келади. Болғача билан урган жойда мускул толалари қисқариши сабабли чуқурча пайдо бўлади ва узоқ вақт ўз ҳолига қайтмай туради. ЭНМГ текширувларида миотоник реакция аниқланади.\nАутосом-доминант типда наслга узатилади.\nКасаллик 16–20 ёшларда бошланади.\nМиотоник реакциялар билан миопатик синдром биргаликда намоён бўлади.\nЭндокрин бузилишлар (жинсий безлар атрофияси, эректил дисфункция, либидо сусайиши, ҳайз кўриш бузилиши).\nКогнитив функциялар пасаяди.\nЮрак-қон томир фаолияти бузилади.\nЭНМГ – миотоник реакция.\nДаволаш. Миотония билан касалланган беморни даволашда фенитоин (дифенин) карбамазепин, новокаинамид, хинидин каби дорилар қўлланилади. Уларнинг ичида фенитоин бирмунча самарали бўлиб, бир кунда 1 кг тана вазнига 5 мг дан ичиш учун берилади. Агар беморнинг тана вазни 50 кг бўлса, бир кунда 250 мг фенитоин қабул қилинади. Новокаинамид кунига 200 мг дан 2–3 маҳал ичишга тавсия этилади. Нифедипин 10 мг дан кунига 3 маҳал берилади. Кам миқдорда кортикостероидлар тавсия қилиниши мумкин. Таркибида калий сақловчи дорилар (калимин, калий хлорид, панангин, аспаркам) ва бета-адреноблокаторлар (анаприлин, атенолол, метопролол) мумкин эмас. Чунки улар миотоник реакцияларни кучайтиради. Шунингдек, электрофизиотерапевтик муолажалар ҳам тақиқланади.\nҚўшилган: 18:37 / 18-04-2021 Ўқилди: 70\nМИОПАТИЯЛАРДА ДАВОЛАШ ТАМОЙИЛЛАРИ


Инглиз тилидан қўшимча машғулотлар учун машқлар тўплами – «Умид» ИДУМИ\nJuma Yanvar 26th, 2018 Методик ёрдам, Ўқитувчиларимиз мақолалари Фикр билдирилмаган\nCENTRE GRAMMAR BOOK PART I – Тўплам бошланғич синфларда инглиз тилидан қўшимча машғулотлар учун грамматик, қизиқарли ва ривожлантирувчи машқлар ва расмларни ўз ичига. Машқлар болаларда грамматика, ёзиш ва сўзлашув услубини ўргатади.\nЕХАМ Preparation BOOK – инглиз тилидан имтиҳон материлларига мос тушувчи тестлар тўплами. Ўқувчилар имтиҳонда вақтида муҳокама қилинувчи мавзулар ҳақида маълумот олишлари мумкин.\nИнглиз тили (ингл. English) — ҳинд-европа оиласининг герман гуруҳига кирувчи тил. Инглиз халқининг тили. Австралия, АҚШ, Бирлашган Қироллик, Ҳиндистон, Ирландия, ЖАР, Канада, Либерия, Малта ва Янги Зеландиянинг расмий тили. Инглиз тили дунёдаги энг кўп ишлатиладиган тиллар ичида 3-ўринда туради (Испан ҳамда Мандарин Хитойча тиллардан кейин). Европа Иттифоқининг асосий тили.\nИнглиз тили БМТнинг расмий иш юритиш тилларидан бири, Буюк Британия, Ирландия, Шимолий Америка, Австралия, Янги Зеландия, Осиё ва Африкадаги кўпгина мамлакатларда тарқалган. Бу тилда ер юзидаги 400 миллиондан ортиқ киши гаплашади (1992). Буюк Британия ва Шим. Ирландия, АҚШ, Австралия, Янги Зеландия, Канада (француз тили билан бирга), Ирландия (ирланд тили билан бирга), Ҳиндистон ва 15 та Африка давлати (ЖАР, Нигерия, Гана, Уганда, Кения, Танзания ва б.)да расмий тил сифатида қўлланилади.\nИнглиз тилидан қўшимча машғулотлар учун машқлар тўпламиЮклаб олмоқ\nIngliz tili, ingliz tilidan mashg'ulot, английский язык, инглиз тили, инглиз тилидан машқлар, машқлар, работы наших учителей, упражнения по английскому языку, қўшимча машғулот\nКимё фанида лаборатория иши →


Тошматова Гўзал Одилходжаевнанинг фалсафа доктори (PhD) диссертацияси ҳимояси ҳақида эълон > Chop qilish > OAK\nТошматова Гўзал Одилходжаевнанинг\nII. Тадқиқотнинг мақсади: махсуслаштирилган озиқ-овқат маҳсулотларининг мастопатияда алиментар профилактикаси ва даволашни патогенетик асослашдан иборат.\nшаҳар шароитида истиқомат қилувчи аёлларнинг кўкрак бези патологияси бўйича ёшга боғлиқ ҳолда касалликнинг ўзига хослиги очиб берилган;\nёндош касалликларнинг беморларда турли даражадаги абортларининг намоён бўлишига боғлиқ равишда мастопатиянинг ривожланиш хавфи башорат қилинган;\nмастопатиянинг вужудга келишида алиментар омилнинг ўрни патологиянинг профилактикаси ва даволашида алиментар коррекцияси, яъни ёғлар ва карбонсувларнинг овқатланишдаги ўрни асосланган;\nилк маратоба мастопатия билан хасталанган беморларда олиб борилган кузатувлар натижасида овқат рационини коррекциялашда кепакли булочканинг табиий соғломлаштирувчи клиник самарадорлиги исботланган;\nмастопатия билан хасталанган беморларда ижтимоий гигиеник хавф омиллари, аёлларда касаллик профилактикасини кучайтиришда ёндош касалликлар етакчи омил эканлиги исботланганн.\nСут бези касаллиги мастопатиянинг алиментар профилактикасини махсуслаштирилган озиқ-овқат маҳсулотларни қўллаш орқали шакллантириш бўйича олинган илмий натижалар асосида:\n«Мастопатияни алиментар профилактикасини гигиеник асослаш» услубий қўлланмаси тасдиқланган (Соғлиқни сақлаш вазирлигининг 2018 йил 21 июндаги 8н-з/138-сон маълумотномаси). Мазкур услубий қўлланма мастопатия билан оғриган аёлларни овқатланиш рационини коррекциялашга ва уларнинг таомномасини бойитишда тавсия этилган кепакли булочканинг физик-кимёвий ва тиббий биологик хавфсизлигини баҳолаш имконини берган.\n«Мастопатия эпидемиологияси ва олдини олиш чора-тадбирлари» услубий қўлланмаси тасдиқланган. (Соғлиқни сақлаш вазирлигининг 2018 йил 21 июндаги 8н-з/138-сон маълумотномаси). Мазкур услубий қўлланма мастопатия билан хасталанган беморларда касалликни тарқалиши, даволаш ва хавф омилларини камайтириш имконини берган.\n«Овқатланиш гигиенаси» ўқув дарслиги тасдиқланган. (Соғлиқни сақлаш вазирлигининг 2018 йил 21 июндаги 8н-з/138-сон маълумотномаси). Мазкур дарслик Тошкент тиббиёт академияси бакалавр ва магистр-талабалари учун ўқиладиган маъруза ва ўтиладиган амалий машғулотлар давомида кенг қўлланилган.\nМастопатия билан оғриган аёлларни овқат рационини коррекциялаш ва беморларда ёмон сифатли ўсмаларнинг олдини олиш уларни ҳаёт сифатини оширишга қаратилган илмий-тадқиқот натижалари соғлиқни сақлаш амалиётига, жумладан, Республика ихтисослаштирилган онкология ва радиология илмий амалий тиббиёт марказинининг маммология бўлимига, шаҳар онкологик диспансерининг маммология бўлимига, Тошкент тиббиёт академияси диетология илмий-амалий маркази клиник амалиётига, Тошкент врачлар малакасини ошириш институти Гигиена кафедраси ва Тошкент тиббиёт академияси ўқув жараёнига татбиқ қилинган (Соғлиқни сақлаш вазирлигининг 2018 йил 25 майдаги 8н-д/127-сон маълумотномаси). Олинган тадқиқот натижаларининг клиник амалиётга жорий қилиниши беморларнинг ҳаёт сифатини яхшилаш имкониятини яратган.


Мажбурий меҳнат боис Ўзбекистон рейтинги пастлади\nБугун АҚШ Давлат департаменти ўзининг одам савдосига қарши курашишга доир йиллик ҳисоботида Ўзбекистоннинг рейтингини мавжуд имкониятдан энг паст даражага – Tier 3 гача туширди. 2013 йилдан бошлаб Ўзбекистон пахта секторида болалар меҳнатидан фойдаланишга чек қўйилганига қарамай, давлат ҳар йили ёши катталарни пахта етиштириш ва йиғиб-териб олиш ишларига мажбурий жалб этишда давом этмоқда.\n2015 йилги пахта мавсумида мажбурий меҳнат мониторингини ўтказаётган фуқаролик жамиятининг мустақил фаолларига ҳужумлар сони кескин ошгани қайд этилди.\nҲуқуқ ҳимоячилари Елена Урлаева ва Малоҳат Эшонқулова бир неча бор ушланди ва милиция бўлимларида таҳқирли тинтувларга дучор бўлди, Ўктам Пардаев ҳибсга олинди ва сохта айбловлар бўйича суд қилинди, Дмитрий Тихонов уйи ёниб, қамоққа олиниш таҳдиди остида қолганидан сўнг мамлакатдан қочиб кетишга мажбур бўлди.\nЎзбекистон пахтачилигида мажбурий меҳнат тизими ўзгаришсиз қолмоқда. Давлат жазо қўллаш, жумладан, ишдан бўшатиш ва ижтимоий ёрдамдан маҳрум этиш, талабаларни университетлардан ҳайдаш таҳдиди остида энг камида миллион кишини пахта далаларида ишлашга мажбурламоқда.\nЎзбекистон пахта экспорти бўйича дунёда бешинчи ўринда туради. Хомчўтларга кўра, ҳар йили пахта сотишдан тушадиган юзлаб миллион долларлаб маблағ фақат ҳукумат элитаси манфаатларига хизмат қилади.\nОчиқ жамият жамғармаси тадқиқотларига кўра, пахта савдосидан олинган маблағ мамлакат бюджетидан ташқаридаги махсус «Агрофонд»га бориб тушади, унга фақат олий мансабдорларнинг тор бир доирасигина даҳлдордир.\nАҚШ Давлат департаменти одам савдоси бўйича вазиятга оид ҳисоботини ҳар йили эълон қилади. Ҳисоботда давлатларнинг эркаклар, аёллар ва болаларнинг меҳнат ва жинсий эксплуатациясини тугатиш учун зарур энг минимал стандартларга жавоб берадиган саъй-ҳаракатларига баҳо берилади.\nҲар бир давлатнинг саъй-ҳаракатларига уч балли Tier ўлчовида баҳо берилади. Tier 1 га киритилган мамлакатлар меҳнат ва жинсий эксплуатацияга қарши курашишдаги вазият энг яхши давлатлар ҳисобланади. Tier 2 га бу борада етарли саъй-ҳаракатлар кўрсатмаётган, Tier 3 га эса одам савдосига қарши курашишда энг суст мамлакатлар киритилади.\ndata-title="Мажбурий меҳнат боис Ўзбекистон рейтинги пастлади" data-description="Бугун АҚШ Давлат департаменти ўзининг одам савдосига қарши курашишга доир йиллик ҳисоботида Ўзбекистоннинг рейтингини мавжуд имкониятдан энг паст даражага ..." data-image="https://eltuz.com/wp-content/uploads/2016/06/rasm1609.jpg" data-url="https://eltuz.com/kundalik/196431/" data-services="facebook,odnoklassniki,twitter,telegram" data-counter="ig">\nҒаллаороллик йигит ИИБ ходимлари уни таҳқирлашганини билдирди\nЖиззахнинг Ғаллаорол туманида яшовчи 30 яшар Акмал Аблокимов Самарқанд вилояти Иштихон туманида ички ишлар ходимлари томонидан таҳқирлангани ва калтаклангани ...\n23 феврал 2021\nИмператив-7. Қон-қонимга сингиб кетган тил\n(Муҳаммад Солиҳ аудиокитобининг давоми) Сизлар-чи, 1987 йилда нима билан машғул эдинглар, жаноб манқуртлар? Масалан, мен биламан, сизларнинг адабиётчиларингиз у ...\n20 феврал 2017\nАндижонда ўтин йўқлиги учун сумалак дўкондан сотиб олинмоқда\nАндижондаги тижорат дўконларида одатда одамлар баҳор пайти уйда пиширадиган сумалак сотила бошланди. Баъзи одамлар бу таомни сотиб олиш имкони ...\n29 апрел 2020\n«Саховат ва кўмак» жамғармаси учун уйма-уй юриб пул йиғишмоқда\nАндижон вилоятининг Андижон туманида участка нозирлари ва маҳалла фаоллари янги тузилган «Саховат ва кўмак» жамғармаси ҳисобига аҳолидан уйма-уй юриб ...


«GM Uzbekistan» «Matiz» ишлаб чиқаришни тўхтатади - Халқ сўзи\n14:00 31 Май 2018 Иқтисодиёт\n2018 йилнинг июль ойидан эътиборан «GM Uzbekistan» АЖ ишлаб чиқариш қувватларида «Matiz» русумли автомобилларни йиғиш якунланади. Бу ҳақда «GM Uzbekistan» матбуот хизмати хабар берди.\nУшбу қарор моделлар қаторини янгилаш борасидаги стратегияга мувофиқ ҳамда ушбу автомобилнинг техник эскирганлигини инобатган олган ҳолда қабул қилинди.\n«GM Uzbekistan» истеъмолчилар олдида ўзининг мажбуриятлари бажарилишини ва автомобилларнинг тузилган шартномалар бўйича ўз вақтида ва тўлалигича етказиб берилишини таъминлайди.\nЭслатиб ўтамиз, «Matiz» автомобили Асака автомобиль заводида ишлаб чиқарилиши ўзлаштирилган тўртинчи модел бўлиб, 2001 йил август ойидан йиғила бошланган. 2004 йил декабрь ойида двигатель ҳажми 1 л. бўлган «Matiz Best» ҳамда автоматик узатма қутили модификациялари ишлаб чиқарилиши йўлга қўйилган.\n«Matiz» автомобиллари кичик ҳажмли автомобиллар синфига тегишли бўлиб, ушбу синфдаги автомбилларга бўлган эҳтиёж «Spark» автомобилларини ишлаб чиқариш ҳажмларини кенгайтириш орқали қопланади.


Тошкентлик 25 яшар ҳомиладор аёл 7 август куни кечқурун Юнусобод туманидаги Хотира майдонида сайр қилиб юрганида уни ички ишлар ходимлари фоҳишаликда гумонлаб, машинага тиқиб ички ишлар бўлимига олиб кетганини иддао қилди.\nНазокат Тўлаганованинг айтишича, унга қўшиб, 15 яшар жияни ҳам милиция бўлимига олиб борилган.\nЮнусобод тумани ички ишлар бўлимининг ўзини таништирмаган мулозими, 7 август куни шундай воқеа бўлганини тасдиқлади ва бу ишга Хотира майдони участка нозири Бобур Тўхтаев масъул эканлигини айтди.\nТўлаганованинг иддао қилишича, у ва жияни милиция ходимлари томонидан калтакланган, бир сутка давомида бўлимда ушлаб турилган ва онаси чақиртирган тез ёрдам шифокорларига уни касалхонага олиб кетишига милиция изн бермаган.\nНазокат Тўлаганова: "Иккиқатлигимга қарамай милиция қорнимга тепди"\nТошкент шаҳрининг Олмазор туманида яшайдиган Тўлаганованинг айтишича, тўрт ойлик ҳомиласининг соғлом туғилиши учун врачлар унга ҳаво салқин бўлган пайтда сайр қилишни тавсия қилган.\nАммо, Назокатнинг сўзларига кўра, навбатдаги сайр у ва унга ҳамроҳлик қилган 15 яшар жияни Сурайё учун кўнгилсиз якун топган:\nППС машинаси келдида, иккита милиса тушиб, документларинг борми, деб сўради. Йўқ, биз тошкентликмиз, айланиб юрибмиз, десам, мошинага чиқинглар деб, бақириб сўкиб кетди.\n- Мени ва жиянимни эрим кечқурун соат 9 ларда Хотира майдонига ташлаб кетди. Бир соат айланинглар, мен ишимни битириб, сизларни олиб кетаман, деди. Эримни иши ҳеч битавермади, соат 11 лар бўлиб кетди, эримга тел қилиб, ўзимиз уйга такси қилиб бораверамиз, дедим. Кейин анҳор ёқалаб чиқиб келаётгандик, ППС машинаси келдида, иккита милиса тушиб, документларинг борми, деб сўради. Йўқ, биз тошкентликмиз, айланиб юрибмиз, десам, мошинага чиқинглар деб, бақириб сўкиб кетди. Нимага, сўкяпсан, менга бақирмагин, мен иккиқатман, десам, яна сўкиб “мошинага ўтир”, деб торта бошлади дейди Назокат.\nНазокат Тўлаганова кўзининг тагини ҳам милиция ходими кўкартирганини иддао қилади\nНазокат шундан сўнг у ҳам милиция ходимларини сўкканини тан олар экан, машинага минишга қаршилик қилганини айтади:\n- Кейин мен ҳам сўкишиб кетдим улар билан. Кейин улардан бири кўзимнинг остига битта урди, кейин бошимга муштумлаб урди, кейин қорнимга бир тепиб мошинага тиқишди.\n- Кейин мен ҳам сўкишиб кетдим улар билан. Кейин улардан бири кўзимнинг остига битта урди, кейин бошимга муштумлаб урди, кейин қорнимга бир тепиб мошинага тиқишди. Сурайёни ҳам уриб мошинага тиқишди. Сурайё мошинадан сакраб тушмоқчи эди, мен ушлаб қолдим. Кейин ичкарига киринглар деб, яна биқинимга тирсаги билан икки марта урди. Мен бақиришни бошлаган эдим, биттаси оғзимни беркитмоқчи бўлган эди, қўлини тишлаб олдим. Менга шу пайтгача ҳеч ким, ҳатто эрим ҳам қўл кўтармаган. Қорнимга урганида кўзимдан олов чиқиб кетди, чунки беш йил деганда тилаб олганман боламни, дейди Назокат.\nНазокат Тўлаганова берилган УЗИ маълумотида ҳомилани сақлашда ўзгариш бўлгани ёзилган\nНазокат ва қўлига кишан солиб милиция бўлимига олиб борилган 15 яшар Сурайё Мирзакаримова ўша ерда қарийб бир сутка ушлаб турилган.\nСурайёнинг онаси Шаҳноза опанинг айтишича, балоғат ёшига етмаган қизи қаттиқ қўрқитилган:\nУч марта тез ёрдам чақиришди, врач бу аёлни ётқизиш керак, олиб кетамиз деса, ўша участковой бола "ўлса мен жавоб бераман", деб қўймади. Қизимни аҳволни кўрсангиз, бечора боланинг қўлида кишан, қалтираб турибди. Милиса уни ҳам фоҳиша деб урган экан.\n- Мен ҳам кечқурун етиб борсам, Назокатнинг соғлиғи ёмонлашибди. Уч марта тез ёрдам чақиришди, врач бу аёлни ётқизиш керак, олиб кетамиз деса, ўша участковой бола "ўлса мен жавоб бераман", деб қўймади. Қизимни аҳволни кўрсангиз, бечора боланинг қўлида кишан, қалтираб турибди. Милиса уни ҳам фоҳиша деб урган экан, биттасини қўлини у ҳам тишлаб олибди. Ахир бу қандай милицияки, ҳаммани фоҳиша деб олиб келиб қамайверса, ҳомиладор аёлга шафқат қилмаса, мактаб ўқувчисини калтакласа,- дейди Шаҳноза опа.\nНазокатнинг сўзларига кўра, милиция ходимлари ўзларининг уришларини эмас, балки уларнинг жон аччиғида ўзларини ҳимоя қилиш мақсадида қилган ҳаракатларини видеога олган ва буни милиция ходимларига бўйсунмаслик сифатида малакалаган.\nНазокат билан жияни Сурайё қарийб бир сутка милиция бўлимида оч-наҳор ушлаб турилганидан сўнг туман прокуратурасига олиб борилган ва прокурор уларга жавоб берган.\n- Мен кечаси милиция бўлими ҳовлисидаги ёғоч скамейкада ётдим. Зору нола қилдим, ҳомилам бор, ақалли битта эски ёстиқ бўлса ҳам беринглар десам, беришмади.\n- Мен кечаси милиция бўлими ҳовлисидаги ёғоч скамейкада ётдим. Зору нола қилдим, ҳомилам бор, ақалли битта эски ёстиқ бўлса ҳам беринглар десам, беришмади, дейди Назокат.\nЮнусобод тумани ички ишлар бўлимининг ўзини таништирмаган мулозими, 7 август куни Назокат Тўлаганова ва Сурайё Мирзакаримоваларнинг бўлимга олиб келинганини тасдиқлади ва бу ишга Хотира майдони участка нозири Бобур Тўхтаев масъул эканлигини айтди.\nОзодлик Бобур Тўхтаевнинг мобил телефони рақамини топиб, у билан икки марта боғланди.\nБиринчи галда Тўхтаев воқеани эшитгач, буни инкор қилмади ва олдида одам борлигини, беш минутдан сўнг қўнғироқ қилишимизни сўради. Бироқ беш минутдан кейин ҳам, бир соатдан кейин ҳам участка нозири қўнғироқларни кўтармади.\nОзодлик иккинчи бор, бошқа номердан Тўхтаевга чиқди. Бу сафар у бизнинг қаердан эканлигимизни яна бир бор сўраб олдида, алоқани узди ва у билан бошқа боғланишнинг имкони бўлмади.\nЮнусобод тумани прокуратурасидан бу воқеага муносабат олишнинг имкони бўлмади.\nЎзбекистон президенти февраль ойида ўтказган селектор йиғилишида милиция фаолиятини қаттиқ танқид қилиб, халқнинг улардан норози эканлигини уқтирган эди:\n-Ўтган йили 4518 нафар ходим, шундан 966 нафар ходим салбий ҳолатларга кўра ички ишлар идораларидан бўшатилган. Улардан аксарияти порахўрлик, мансаб ваколатини суиистеъмол қилиш, мансаб ваколатлари доирасидан четга чиқиш каби жиноятларни содир этган. Бундай ҳолатда аҳоли орасида ички ишлар ходими обрўсини қандай қилиб ошириш мумкин? Қонун ҳимоячиларининг ўзи жиноят содир этса, оддий одам дардини кимга айтиши керак? –деган эди Мирзиёев.\n"Милиция ходими маст ҳолда, шахсий машинада йўлимни тўсди" (ВИДЕО)\nМилиция ходимлари халққа қўпол муомала қилиши тўғрими? (ВИДЕО)


ИнтерФУТБОЛ :: Қаҳрамон Муҳаммаджонов: «Келишилган ўйинларга мутлақо қаршимиз»\nҚаҳрамон Муҳаммаджонов: «Келишилган ўйинларга мутлақо қаршимиз»\nЎзбекистон чемпионати биринчи лигасида ҳам мавсум ўзининг қизғин палласига кириб боряпти. Бу йил қуйи дивизионда иштирок этаётган 18та жамоа орасида ҳозирча водий клублари етакчилик қилишяпти. «Цементчи», «Андижон» ва «Истиқлол» қолганларга нисбатан кучлироқдек кўринмоқда. Аммо ҳали хулоса чиқаришга эрта. Чунки уларни «Зомин», «Норин», «Сурхон», «NBU-Осиё» изма-из таъқиб этишяпти. Камида 3-4та жамоада олий лига йўлланмасини қўлга киритиш истаги бор. Биз 8-тур учрашуви олдидан элитага қайтишни мақсад қилган «Андижон» клуби етакчиларидан бири Қаҳрамон Маҳаммаджоновдан интервью олдик.\n- Қаҳрамон, мавсумни бироз кутилмаганда «Андижон»да бошладингиз...\n- Албатта, бунинг ўзига яраша сабаблари бор. Мени жамоага шахсан бош мураббий Виталий Легай таклиф қилди. Гарчи ўша пайт олий лиганинг бир нечта клубларидан таклифлар тушсада, якунда Андижонда тўп суришни маъқул кўрдим. Бу ердаги ажойиб муҳит, футболчиларнинг аксарияти билан таниш эканлигим шундай қарорга келишимда туртки вазифасини ўтади. Чунки шу тариқа жамоага мослашишим осон кечишини билардим. Айни пайт қарорим тўғри эканлигига амин бўл-япман.\n- «Андижон» билан қанча муддатга шартнома имзоладингиз?\n- Келишув 1}2 кўринишида тузилди. Вазиятга қараб муддатни яна узайтиришимиз мумкин. Олдимизга шу йилнинг ўзида олий лигага қайтиш вазифаси қўйилган. Агар мақсадга эришсак, «Андижон» билан ҳамкорликни давом эттираман.\n- Жамоадаги ҳозирги ҳолатингиз ўзингизни қониқтиряптими? Ҳеч қандай муаммо йўқми?\n- Албатта, ҳаммаси жойида. Тўғри, ўйинларда баъзан хатолар ҳам учраб турибди. Лекин камчиликлар устида ишлаяпмиз, уларни такрорламасликка интиляпмиз. Мураббийимиз ўта талабчан. Имкон даражасида унинг айтганларини бажаришга уриняпман.\n- Қуйи дивизионда бир нечта тур ўйинлари ортда қолди. Ўтказилган баҳслардан келиб чиқиб, лиганинг савияси ҳақида нима дея оласиз?\n- Авваллари биринчи лига баҳсларида 2 ёки 3та жамоа ўз олдига олий лигага чиқиш вазифасини қўярди. Қолаверса, мавсумни охиригача якунлаш ҳамма жамоаларга ҳам насиб этавермасди. Яъни, айрим клублар молиявий қийинчиликлар сабаб фаолиятини тўхтатарди. Биринчи лигада ҳам йилдан-йилга ижобий ўзгаришлар кузатиляпти. Турнир жадвалининг ҳозирги ҳолатига назар ташласангиз, рақобатнинг қай даражада кучли эканлиги ойдинлашади. Жамоалар ўртасидаги очколар фарқи минимал кўринишда. Турнир жадвали жуда зич кўриниш ҳосил қилган. Бу иштирокчиларнинг савияси ошганлигидан, клубларнинг кучи тенглашаётганидан далолат. Ўйлашимча, жорий мавсум биринчи лига баҳсларида интрига сўнгги тургача сақланиб қолади. Кези келганда айтишим керак, худди шундай ҳолат олий лигада ҳам кузатиляпти. Бундай футбол эса мухлисларга жуда ёқади.\n- Майдонларнинг ҳолати, жамоалардаги профессионаллик ҳақида нима дея оласиз?\n- Ушбу масалада муаммолар бор. Буни ҳеч ким инкор эта олмайди. Майдонларнинг ҳолати, кийиниш ва ювиниш хоналарининг аҳволи билан мақтана олмаймиз. Ушбу гапим биринчи лиганинг барча жамоаларига тегишли эмас. Бошқа томондан олиб қарасак, авваллари бундай ҳолат олий лиганинг айрим клубларида ҳам кузатилган. Мана, аста-секин вазият ижобий томонга ўзгаряпти. Насиб қилса, биринчи лигада ҳам биз футболчилар ҳавас қиладиган шароитлар яратилади.\n- Олий лига йўлланмасини қўлга киритиш йўлида «Андижон»га асосий рақобатни қайси клублар юзага келтиради?\n- Менимча, «Цементчи» ва «Истиқлол». Қолган иштирокчилар ҳам етарлича муаммо туғдириши мумкин. Хусусан, «Сурхон», «NBU-Осиё», «Зомин» каби клублар ўз олдиларига катта вазифаларни қўйишган. Биринчи даврадан сўнг кўп нарсага ойдинлик киритилса керак. Ҳали асосий ўйинлар олдинда. Ҳозирдан бир нарса дейиш қийин. Бешинчи ёки олтинчи ўриндаги жамоа ҳам битта ғалаба эвазига турнир жадвали пешқадамига айланиб олиши мумкин. Юқорида айтганимдек, жамоалар орасидаги очколар фарқи катта эмас.\n- «Андижон» футболчилари ўртасидаги рақобат ҳақида нима дейсиз?\n- Жуда кучли. Чунки аксарият ўйинчилар олий лигада тажриба тўплашган.\n- «Андижон»га ўтиш маошингизга салбий таъсир ўтказмадими?\n- Унчалик эмас. Шартнома 1}2 кўринишида бўлгани сабабли йил якунида келишув ва ундаги молиявий масалалар кўриб чиқилади. Бунинг учун эса, аввал жамоа олдига қўйилган вазифа - шу йилнинг ўзида олий лига йўлланмасини қўлга киритишни уддалашимиз шарт.\n- Авваллари биринчи лигада ҳам келишилган ўйинлар ҳақида кўп гапириларди. Ҳозир бу иллат кўзга ташланмаяптими?\n- Йўқ. Биз келишилган ўйинларга мутлақо қаршимиз. Шахсан ўзим ҳам бу иллатдан узоқроқ юраман, чунки у чемпионат савиясига путур етказади. Стадионда мухлислар сони камаяди. Жорий йил олий ва биринчи лигада бундай ҳолатлар кўзга ташланмаяпти. Табиийки, мазкур ҳолат футболимизнинг ўсишига хизмат қилади.


Бу қизиқ\t02 Ноябрь 00:03 4589\nГидрометеорология хизмати маркази бугун, 2 ноябрь куни Ўзбекистонда қандай об-ҳаво кузатилиши ҳақида маълумот берди.\nТошкент шаҳрида ҳаво бироз булутли бўлади, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 4-6° илиқ, кундузи 15-17° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7°илиқ, кундузи 12-17° илиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7° илиқ, кундузи 14-19° илиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7° илиқ, кундузи 12-17° илиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 3-8° илиқ, кундузи 15-20° илиқ бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 2-7° илиқ, кундузи 10-15° илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 0-5°илиқ, кундузи 5-10° илиқ бўлади.\n03 Декабрь 14:30 58549\n03 Декабрь 15:41 42453\n03 Декабрь 20:24 37335\n03 Декабрь 17:49 31453\n04 Декабрь 11:13 25460


Аграр соҳани ривожлантиришга қаратилаётган кенг кўламли ислоҳотлар, аввало, юртимиз аҳолисини қишлоқ хўжалиги маҳсулотлари билан барқарор таъминлаш имконини бермоқда. Шу билан бирга, жойларда фермерлик ҳаракати янада мақбуллашиб, кўп тармоқли хўжаликлар шаклланмоқда ҳамда деҳқончилик маданияти юксалиб бораётир.\nЎзбекистон Фермерлари кенгаши томонидан Тошкент вилояти туманларида ўтказилган семи-нар-мулоқотларда ана шу жиҳатларга асосий эътибор қаратилди.\nДавлатимиз раҳбари ташаббуси билан яқинда Тошкент шаҳрида ўтказилган “Ўзбекистонда озиқ-овқат дастурини амалга оширишнинг муҳим захиралари” мавзуидаги халқаро конференция якунларига бағишланган ушбу тадбирларда ҳудудда фаолият юритаётган илғор фермер хўжаликлари ва хизмат кўрсатувчи, таъминотчи корхоналар, маҳсулотни қайта ишловчи тузилмалар вакиллари қатнашди.\nТаъкидланганидек, ҳозир вилоятда 6200 дан ортиқ фермер хўжалиги фаолият юритмоқда. 462 минг гектардан зиёд экин майдони улар ихтиёрида. Кейинги йилларда воҳада картошка етиштириш 67 минг тоннага, сабзавот 378 минг тоннага, полиз экинлари 28 минг тоннага, мева ва узум 60 минг тоннага кўпайди. Шунингдек, яқин истиқболда 2 мингдан ортиқ кўп тармоқли фермер хўжаликларини ташкил этиш орқали жойларда минглаб янги иш ўринларини яратиш кўзда тутилган.\n— Президентимизнинг халқаро конференцияда сўзлаган нутқларини телевизор орқали диққат билан тингладик, — дейди паркентлик фермер Айёмиддин Минҳожиддинов. — Дарҳақиқат, юртимизда қишлоқ хўжалиги маҳсулотлари етиштириш ҳажми ошишига мос равишда деҳқоннинг топганига ҳам барака кираяпти. Мана, ўзимизнинг хўжаликдан қиёс. Ўтган мавсумда қарийб 40 тонна олма, 190 тоннага яқин узум етиштирдик. 100 миллион сўмдан зиёд соф фойда олдик. Яна маҳсулотимизнинг бир қисмини экспорт қилишга ҳам муваффақ бўлдик. Илгари эртадан кечгача далада ишлаб бундай ютуқларни, ҳатто, орзу ҳам қилиш қийин эди.\nСамимий тарзда кечган мулоқотларда фермерлар олдида турган муҳим масалалар юзасидан ўзаро фикр алмашилди. Истиқболли таклиф ва тавсиялар ўртага ташланди.\nМазкур рукндаги бошқа мақолалар: « Янги усул ўзини оқламоқда\tЎзбекистон — Жанубий Корея бизнес-форуми »


11:19 / 10.08.2017\nЎзбекистон Ташқи иқтисодий фаолият Миллий банкига Россиянинг «Газпромбанк» ва «Внешэкономбанк» банклари умумий суммаси 1 миллиард АҚШ долларига тенг иккита кредит линияси ажратган, дея миллий банк матбуот хизматига асосланиб хабар бермоқда Eurasia daily.\n«Газпромбанк»нинг 500 миллион АҚШ доллари ҳажмидаги кредит линияси «саноатнинг текстил ва бошқа соҳаларидаги инвестицион лойиҳаларни молиялаштириш» мақсадида 7 йилга ажратилган. Ҳажми шундай яна бир кредит линияси «Внешэкономбанк» томонидан 15 йил муддатга «инвестицион лойиҳаларни молиялаштириш» мақсадида ажратилмоқда. Кредитлар бўйича базавий ставка йилига 18 фоизни ташкил этади.\nПодробно.uz ахборот агентлиги манбасининг хабарига кўра, дастлабки траншлар текстил ишлаб чиқаришни модернизация қилиш ва қишлоқ хўжалиги маҳсулотларини қайта ишлашни ташкил этишга йўналтирилган.\nМиллий банкка кредит ажратиш масаласи апрель ойида Ўзбекистон Республикаси президенти Шавкат Мирзиёевнинг Москвага қилган давлат ташрифи мобайнида келишилган эди.\n19:10 / 13.11.2017\nЎзбекистон Миллий банки ва «Внешэкономбанк» ҳамкорлик тўғрисида келишиб олди


Ўзбек тили корпуси яратиляптими?\n24.04.2018 09:58 0 1558\n— Буюк Британияда инглиз тили корпуси яратилган. Яна қандай тил корпуслари мавжуд? Юртимизда ўзбек тили корпусини яратиш ишлари қандай кетяпти?\nКаттақўрғон шаҳридаги 2-мактабнинг она тили ва адабиёт фани ўқитувчиси\nСаволларга тилшунос Бахтиёр Менглиев жавоб берди:\n— Корпус яратилиши бўйича инглиз ва рус тиллари етакчилик қилади.\nКорпус лингвистикаси сўнгги ўн йилликда жадал ривожланаётган соҳага айланди. Чунки дунё тили саналган инглиз, немис, рус, хитой, араб, испан, француз тилларининг миллий корпусларидан ташқари, бу тилларнинг кўпида газеталарнинг компьютер корпуси, мультимедиали корпус, махсус матнлар корпуси, оғзаки ва ёзма корпус, умуммиллий ва муаллифлик корпуслари ҳам яратилди. Шунингдек, беларусь, поляк, поляк-украин, чех, словак миллий корпуслари, серб, хорват, босния, болгар, болгар-рус, македон, шотланд, иврит, нидерланд, нидерланд-француз, швед, дат, норвег, исланд, фарер, ўрта аср француз тили, испан, итальян, португал, румин, литва, латиш, грек, шарқий арман, осетин, албан, ҳинд, циган, хетт, фин, урал тиллари, эстон, вепс, венгер, удмурт, грузин, инглиз-грузин, лезгин, турк, татар, бошқирд, қрим-татар, қалмиқ, бурят, мўғул, араб, амхар, япон, қадимий япон, баман, тожик, эсперанто тиллари корпуслари ҳам мавжуд.\nЮртимизда ўзбек тили корпусларини яратиш қониқарли эмас. Бу соҳада олиб борилаётган илмий тадқиқот ишлари ўзбек корпус лингвистикасининг назарий асосларини ишлаб чиқиш, намуна сифатида бир-икки корпус лавҳаси яратиш жараёни босқичида турибди, холос.\n«Ma`rifat» газетаси сайтидан олинди.\nЎзбек тили тилшунос


Ўзбекистонда илк маротаба Хоразмий номидаги халқаро олимпиада ўтказилади – Газета.uz\nЎзбекистонда илк маротаба Хоразмий номидаги халқаро олимпиада ўтказилади\nУрганч шаҳрида илк маротаба талабалар ўртасида математика бўйича Муҳаммад ал-Хоразмий номидаги халқаро олимпиада ўтказилади.\n25 октябр 2018, 18:14 Жамият\nШу йилнинг 28−30 октябр кунлари Урганч шаҳрида илк маротаба талабалар ўртасида математика бўйича Муҳаммад ал-Хоразмий номидаги халқаро олимпиада ўтказилади. Бу ҳақда Олий ва ўрта махсус таълим вазирлигининг расмий телеграм канали орқали хабар берилди.\nУшбу нуфузли халқаро олимпиадани ташкил этиш ташаббуси президент Шавкат Мирзиёев томонидан 2017 йилнинг сентябрида Остона шаҳрида бўлиб ўтган Ислом ҳамкорлик ташкилотининг Фан ва технологиялар бўйича биринчи саммитида илгари сурилган эди.\nМазкур нуфузли халқаро олимпиадада дунёнинг 20 та давлати 58 та университетининг жамоалари иштирок этади. Унда 334 нафар талабалар ўзаро беллашадилар, уларга 100 нафар жамоа раҳбарлари ҳамроҳлик қилади.


Чемпионлар лигасини ким ютади?\n27 апрель, 2021, 13:57\nТеглар:УЕФА чемпионлар лигаси | ПСЖ | Реал | Челси | Манчестер Сити\nФинал Туркияда бўлади.\nБугун Чемпионлар лигасининг ярим финал беллашувларига старт берилади. Ғолиблик учун даъвогарлар орасида фақатгина 4 та клуб – “Челси”, “Реал”, “Манчестер Сити” ва ПСЖ қолди. Келинг, бугун биз ЕЧЛнинг жорий мавсумида қайси жамоа ғолиб чиқиши мумкинлиги ҳақида сўз юритамиз.\nБиринчи жуфтлик – “Челси” ва “Реал”\nБугунги "Реал"га баҳо бериш қийин. Зинедин Зидан жамоаси ҳозирда Ла Лига ва Чемпионлар лигаси ғолиблиги учун курашни давом эттирмоқда, аммо бу дунёнинг миллионлаб мухлислари севадиган ёрқин “Реал” эмас. Эҳтимол, бу жамоада Криштиану Роналду каби юлдуз футболчи етишмаётгани билан боғлиқдир. Эден Азар португалиялик футболчининг ўрнини эгаллаши керак эди, аммо жароҳатлар фонида бельгиялик иқтидор эгаси Мадридда порлай олмаяпти. "Қаймоқранглилар"нинг ҳозирги етакчилари ўттиздан ошди, демак, авлодлар алмашинуви бу жамоа учун оғриқли бўлиши мумкин.\nҲозирги “Челси”ни ҳам ёрқин жамоа деб бўлмайди. “Аристократлар” мавсум ўртасида Фрэнк Лэмпардни истеъфога чиқаришди ва унинг ўрнига Томас Тухелни олиб келишди. Натижалар эса ёмон бўлгани йўқ. Жамоа ҳозирча барча мусобақаларда муваффақиятли ўйнаб келмоқда.\n“Реал” ва “Челси” ўртасида ўтказилган сўнгги учрашувларда жуда кам гол киритилган. Шу боис жамоалар бу сафарги дуэлда ҳам катта эҳтимол билан эҳтиёткорона футбол намойиш этишади. Ушбу жуфтликда яққол фаворитни айтиш қийин. Чунки “Реал” Чемпионлар лигасида жуда катта тажрибага эга ва энг кўп ғалаба қозонган жамоа ҳисобланади, “Челси” эса Тухель қўл остида сўнгги пайтларда жуда ҳам ишончли ўйин намойиш этиб келмоқда. Бироқ ушбу босқичда Зинедин Зидан ва Мадрид жамоаси етакчиларининг тажрибаси муҳим роль ўйнаши мумкин. Айнан мана шу факторларни инобатга олиб, “Реал”нинг финалга чиқиш эҳтимоли нисбатан юқорироқ баҳолаш мумкин.\nИккинчи жуфтлик – ПСЖ ва “Манчестер Сити”\nКлуб раҳбарлари ва мухлислари узоқ вақтдан буён ПСЖдан Чемпионлар лигасида ғалаба кутишмоқда. Бу нормал ҳолат, чунки Қатар шайхлари клубга катта сармоя киритди ва уларнинг иштаҳаси ички майдондаги ғалабалар билан чекланиб қолмаслиги аниқ. Ўтган мавсумда ПСЖ Чемпионлар лигасини ютишга жуда ҳам яқин келган эди. Аммо финалда улар тажрибали "Бавария"га тўқнаш келди ва мағлуб бўлди. Бу сафар француз гранди ўзининг азалий мақсадига эришишга яна бир бор ҳаракат қилиб кўради.\nХудди шу гапларни "Манчестер Сити" ҳақида ҳам айтиш мумкин. БАА шайхлари клубни катта миқдордаги пул билан кўтарди ва улар ҳам жамоанинг Европадаги ғалабасини кўришни истайди. "Манчестер Сити" Хосеп Гвардиола қўл остида Англияда барча совринларни қўлга киритди, аммо “шаҳарликлар” 2016 йилдан буён биринчи марта Чемпионлар лигаси ярим финалига чиқди. Манкунианликлар, албатта, шу билан тўхтаб қолмоқчи эмас. “Сити” ҳозир жуда яхши формада. Улар сўнгги беш ой ичида атиги 3 та ўйинда мағлуб бўлди холос.\nПСЖ ва “Манчестер Сити” таркибида юлдуз футболчилар етарли. Биз бу ўйинларда кўплаб голлар кўришимиз мумкин. Натижалар сафарда урилган голлар эвазига ҳал бўлиши мумкин, ҳудди ЕЧЛнинг аксарият ҳал қилувчи босқичларида бўлгани каби. Ушбу жуфтликда фаворит номини аниқлаш жуда мушкул. Ҳаммасини майда деталлар ҳал қилиши мумкин. Биз бу жамоаларнинг финалга чиқиш имкониятини 50/50 деб баҳолаймиз.\nМусобақа финалчиларини аниқлаш жуда қийин. Биринчи жуфтликда биз “Реал”га юқорироқ баҳо бердик, аммо иккинчи жуфтликда имкониятлар тенг. Кўплаб футбол мутахассисларининг фикрича, айнан ПСЖ ва “Манчестер Сити” жуфтлиги ғолиби якунда ЕЧЛ чемпионига айланади. Боиси, ҳозирги ПСЖ ва “Сити” иккинчи жуфтликдаги “Реал” ва “Челси”дан кучлироқ. Ушбу тахминлар қанчалик тўғри ёки нотўғрилигини бир ойдан сўнг билиб оламиз.\nМаълумот учун, Чемпионлар лигасининг финал учрашуви 29 май куни Истанбул шаҳрида бўлиб ўтади.\nЗидан жамоаси Реал М оҳирида чемпион бўлса керак.\nAL HILOLNI FAQAT TEZLIK EVAZI BILAN YUTISH MUMKIN TOʻXTAMASTAN PRESIN QILISH KERAK SHUNDA XATO QILADI MANAMAN DEGAN JAMOA


15:49 10.11.2017 (Янгиланган 15:21 11.11.2017)\nЖиззах вилоятининг уч тумани ва бир шаҳрида ҳокимлар ўзгарди\nЖиззах вилоятининг Зафаробод, Мирзачўл ва Фориш туманларида ҳоким ўзгарди. Шунингдек, Жиззах шаҳрига янги ҳоким тайинланди.\nТОШКЕНТ, 19 янв — Sputnik. Бугун, 19 январь куни Жиззах вилояти Халқ депутатлари Жиззах шаҳар кенгашининг навбатдан ташқари сессияси бўлиб ўтди. Бу ҳақда вилоят матбуот хизмати хабар қилмоқда.\nЖиззах шаҳар ҳокими лавозимида ишлаб келаётган Акбар Шукуровнинг бошқа лавозимга ўтгани муносабати билан шаҳар ҳокими лавозимига Комил Холмуродов номзоди маъқулланди.\nКомил Холмуродов бугун Халқ депутатлари Мирзачўл туман кенгашининг навбатдан ташқари сессиясида туман ҳокими лавозимидан озод этилган эди.\nҚорақалпоғистонда бирданига учта ҳоким ўзгарди\nУнинг ўрнига Мирзачўл туманига ҳоким этиб, 2016 йилдан буён “Агробанк” акциядорлик тижорат банкининг Жиззах вилояти бошқармаси бошлиғи лавозимида ишлаб келаётган Шерзод Аҳмедов тайинланди.\nХалқ депутатлари Зафаробод тумани кенгашининг навбатдан ташқари сессиясида туман ҳокими лавозимида ишлаб келаётган Иброҳим Қаршибоев бошқа ишга ўтганлиги муносабати билан лавозимидан озод қилинди.\nСессияда депутатлар Нодирбек Раджаповни туман ҳокими этиб тасдиқлади.\nНодирбек Ражапов бунгача Жиззах вилояти ҳокимининг биринчи ўринбосари лавозимида ишлаб келаётган эди.\nХалқ депутатлари Фориш тумани Кенгашининг навбатдан ташқари сессиясида туман ҳокими Абдивали Мустанов бошқа ишга ўтганлиги муносабати билан лавозимидан озод қилинди.\nИкром Матиев номзоди депутатлар томонидан Фориш туман ҳокими лавозимига маъқулланди.\nУ бунга қадар Янгиобод тумани ҳокими лавозимида ишлаб келаётган эди.\nтайинлов, ҳоким ўзгариши, Жиззах


Олий лига-2017 биринчи даврасида қайси клубларимизда неча марта мураббийлар алмашди?\n18 июль,2017, 17:10 1231\nБиласиз, айни пайтда Ўзбекистон чемпионати биринчи давраси ўз ниҳоясига етган. Ҳозирги кунда клубларимиз иккинчи даврага тайёргарлик кўриш билан бандлар. Қайсидир жамоа хорижда машғулотлар олиб бораётган бўлса, айримлар тоғда шуғулланмоқда.\nБиринчи даврада жамоалар қайд этган натижалар билан сизларни таништириб ўтдик. Энди эса ушбу вақт мобайнида қайси клубларимизда неча марта мураббийлар алмашгани борасидаги маълумотларга эътиборингизни қаратмоқчимиз.\nОлий лига-2017ни 16 жамоа қуйидаги мураббийлар билан бошлашганди.\n1.“Локомотив” – Андрей Микляев\n2.“Бунёдкор” – Сергей Лушчан\n3.“Пахтакор” – Григорий Колосовский\n4.“Обод” – Рауф Инилеев\n5.“Олмалиқ” – Виктор Кумиков\n6.“Металлург” – Шавкат Саидов (жамоа бошлиғи)\n7.“Навбаҳор” – Илҳом Мўминжонов\n8.“Нефтчи” – Андрей Фёдоров\n9.“Қўқон-1912” – Нўъмон Ҳасанов\n10.“Сўғдиёна” – Даврон Файзиев\n11.“Бухоро” – Улуғбек Бақоев\n12.“Насаф” – Рўзиқул Бердиев\n13.“Шўртан” – Александр Волков\n14.“Машъал” – Александр Хомяков\n15.“Динамо” – Олег Тюлькин\n16.“Қизилқум” – Ҳамиджон Актамов\nУшбу жамоалардан 10 тасида мураббийлар муқим жой эгаллашган бўлса, “Қизилқум” устози Ҳамиджон Актамов ишдан кетиш бўйича ариза ёзган.\n5 та клубда бош мураббийлар ўзгарди. Жумладан, “Пахтакор”да йил бошидан бери тўртинчи мураббий иш бошлади. “Шўртан”да эса айни пайтда “қўш ҳокимлик” юзага келган. Чунки ғузорликларни ҳозирда вақтинчалик Виталий Легай ҳамда Геннадий Кочнев шуғуллантирмоқда.\nҚуйида биринчи даврада қайси клубда неча марта мураббий алмашгани билан танишишингиз мумкин.\n“Пахтакор”: Григорий Колосовский → Равшан Ҳайдаров → Жасур Абдураимов → Шота Орвеладзе.\n“Шўртан”: Александр Волков → Ихтиёр Каримов → Виталий Легай ҳамда Геннадий Кочнев (вақтинчалик мураббийлар).\n“Бунёдкор”: Сергей Лушчан → Миржалол Қосимов\n“Сўғдиёна”: Даврон Файзиев → Диёр Файзиев (ёрдамчи мураббий)\n“Нефтчи”: Андрей Фёдоров → Вадим Абрамов\n“Қизилқум”: Ҳамиджон Актамов (ўзгариши мумкин) → ...?\nЎзбекистон миллий ҳамда олимпия терма жамоалари ҳисобот топширишди 212 23.05.2018\nМарко Симич: Дербини ютиш учун жамоалар бор кучини беришади 245 23.05.2018\n“Реал” клубининг собиқ юлдузларни Ўзбекистонга келади 1231 23.05.2018\nАзамат Алланиёзов: Спортчи оиласида туғилганман 458 23.05.2018\nУлуғбек Бақоев: Биз бугун кучли жамоани енгдик 555 22.05.2018\nТеглар: Олий лига Мураббийлар\n“Реал” клубининг собиқ юлдузларни Ўзбекистонга келади 1231\nТерма жамоамизда ўйнаган собиқ футболчи ишсиз қолди 1118\nНагаевнинг хатоси жамоасига қимматга тушди 1046\n“Барселона” футболчиси: Финалда “Ливерпуль” ғалаба қозонишини истайман 821


Маърузасининг асосий қисмини сув-энергетика захиралари тақсимотига бағишлаган В.Норов алоҳида бир давлатни тилга олмаган эса-да, Тожикистон ва унинг Роғун ГЭСни қуриш режасига ишора қилаётгани максимал даражада тушунарли бўлди.\n“Ўзбекистон чегаралардан ўтувчи дарёлар сувидан фойдаланиш, шу жумладан, гидроэнергетика иншоотларини қуриш бўйича барча режалар экологияга мутлақо зарар етказмаслиги ҳамда қўшни давлатлар аҳолиси манфаатларини камситмаслиги керак, деб ҳисоблайди”, – деди Ўзбекистон ташқи ишлар вазири.\nЎзбекистон томони чегаралараро дарёлардан БМТ конвенциялари талабларига мувофиқ фойдаланиш лозимлигини уқтириб, дарё сувларидан нотўғри фойдаланиш туфайли етказилган зарарни қоплаш шартлигини эслатди.\n“Марказий Осиёда гидроэнергетика иншоотларини барпо этиш чоғида бу талабларга қатъиян риоя этилиши лозим, деб ҳисоблаймиз. Бундай лойиҳаларда иштирок этишни ният қилган сармоядор давлатларга ҳам мана шу шартлар ҳақида эслатиб қўймоқчимиз”, – деди Владимир Норов.\nТожикистон томони ҳам расмий Тошкентнинг баёнотига муносабатини БМТ Бош ассамблеяси минбаридан туриб билдирди. Тожикистон ўзининг ривожланиш ҳуқуқига таяниб, ўз гидроэнергетика соҳасини ривожлантириш учун сув омборлари ва тўғонлар қуришга ҳақли эканини маълум қилди.\nТожикистон Ташқи ишлар вазирлиги матбуот котиби Давлат Назриев Роғун ГЭСнинг қурилиши аллақачон ҳал этилган масала эканини айтиб, унинг қўшни давлатлар учун афзалликлари борлигини таъкидлади.\n“Бу лойиҳалар, хусусан, Роғун ГЭСни қуриш лойиҳаси Тошкентда тайёрланган. Бу ҳақда ҳамма билади. Бугунга келиб Роғун атрофида нима сабабдан шов-шув кўтарилаётганини тушунмаяпман. Роғун ГЭС ишга тушгандан сўнг қўшни Ўзбекистон ва Туркманистон ҳудудидаги қўшимча 3 миллион гектардан ошиқ майдон сув билан таъминланади”, – деди Давлат Назриев.\nБМТ Бош ассамлеяси ташкилотга аъзо 192 давлат вакилларининг ўзига хос форуми бўлиб, унда ҳар бир давлат ўзи ва бутун дунё учун энг долзарб муаммоларни кўтариб чиқади.\nЎзбекистон ташқи ишлар вазири Владимир Норов нуфузли минбардан қўшни давлатларни сувдан биргаликда оқилона фойдаланмасликнинг оқибатлари ҳақида огоҳлантириш учун фойдаланди. Бу муаммо эса СССР тарқаб кетгандан кейин авж олиб, бугунги кунгача ечимини топа олмаётир.\nСиёсий таҳлилчи Фарҳод Толибов бунинг сабабларини сиёсий ироданинг етишмаслиги билан изоҳлайди.\n“90-йилларда ижобий ечимлар топилган эди. Афсуски, бу жараён узилди. Биз кўп масалаларни ҳал этишга қодирмиз, лекин бунинг учун сиёсий ирода керак. Сиёсий ирода мавжуд бўлмагани учун ўйлаб топилган йўл БМТ бўляпти. Лекин БМТ бундай талабларни эътиборга ҳам олмайди”, - деди Ф.Толибов.\nСув захиралари тақсимоти борасида Ўзбекистон ва Тожикистон ўртасидаги ушбу даҳанаки тортишув 5 октябрь куни Душанбеда бўлиб ўтадиган МДҲ мамлакатлари раҳбарлари саммитидан аввал кузатилмоқда. Афтидан, бу масала Ислом Каримов ва Имомали Раҳмон ўртасидаги ўзаро учрашувда ҳам етакчилик қилади.


Тахиатошлик ёш тадбиркорлар кам таъминланган хонадон вакилларига моддий ёрдам берди- Kruz.uz\nТахиатошлик ёш тадбиркорлар кам таъминланган хонадон вакилларига моддий ёрдам берди\n20:48, 04.03.2019 849 0 Ёшлар иттифоқи\nКелажак – ёшлар қўлида. Барчага ёд бўлиб кетган бу шиор доирасида юртимизнинг ҳар жавҳасида турли туман тадбирлар кузатилмоқда. Президентимизнинг 2018 йил 27-июндаги «Yoshlar-kelajagimiz» Давлат дастури тўғрисидаги ПФ-5466-сонли фармони хаётга тадбиқ қилиниши бу борадаги ислохатларнинг яна да кенгайишига асос бўлди. Барча ёшларга кувонч ва шижоат бағишлаган мазкур Дастур доирасида Республикамиз туманларида ҳам фахрланса арзигўлик ишлар кўзни қувонтираётганлиги барчага маълум. Айниқса, туманларда «Ёшлар мехнат гузари» лойихаларининг ҳаётга тадбиқ қилиниши, бандлик масаласидаги қатор муаммоларга ечим бўлаётганлиги сир эмас.\nБу борада амалга оширилаётган ишлар самарадорлигини Тахиатош туманида амалга оширилаётган ишлар мисолида кўришимиз мумкин. Жумладан, туманда 12 лойиха учун кредит маблағлари чикарилди ва 36 та янги иш ўринлари яратилди. Якка тадбиркор Калмуратов Ислом тарафидан кредит маблағи олиниб «Автомобилларга сервис хизмат кўрсатиш корхонаси» ташкил қилинди. Мазкур шартнома асосида 10 та иш ўрни яратиладиган бўлса, ҳозирда 6 нафар ишчи иш билан таъминланмоқта. Туманда «Ёшлар меҳнат гузари» лойиҳаси ишлаб чикилиб, туман Ҳокими тарафидан №997\_08-сонли қарори билан тасдиқланди. Ҳозирда «Ёшлар мехнат гузари» учун ташаббус кўрсатган 6 нафар ёш тадбиркор учун ер ажратилиб берилди.\n«Yoshlar-kelajagimiz» Давлат дастури доирасида ўз тадбиркорлик фаолиятини кенгайтиришга эришган 2 нафар ёш тадбиркор Матназаров Жасурбек ва Кудайбергенов Минажатдинлар томонидан ўз ҳохиши билан кам таъминланган ва боқувчисини йўқотган 3 та хонадонга моддий ёрдамлар кўрсатилди. Туманда «Yoshlar-kelajagimiz» Давлат дастурини ёшлар орасида кенг тарғиб қилиш мақсадида умумтаълим мактаблари ва касб-ҳунар коллежларида хар хафтанинг жума куни семинар-тренинглар, маҳорат дарслари мунтазам ўтказилиши йўлга қўйилган


Kasalliklar bo'yicha barcha ma'lumot Миядаги ўқ. » DAWO.UZ\n28 ёшли икки фарзанднинг отаси Буюк Британиялик Бен Смит қуён овига чиқади. Ов махали бирга овга чиққан дўсти (хозирда собиқ) унинг бошига ўз қуролидан ўқ узади ва уни тезлик билан шифохонага олиб боришади. Собиқ дўсти қуролни ўқланмаган деб ўйлаган.\nЎқ унинг миясида суюқлик билан тўла учинчи қоринча номли қисмида туриб қолган экан. Бу унинг хаётига хавф солмайди. Шифокорлар уни олиб ташлаш имконини топа олмади. Операция жуда хавфли. Хозирда у спорт ва бошқа қалтис харакатларсиз яшамоқда.\nЛекин исталган вақтда ўқ харакатга келиб унинг хаётига зомин бўлиш эхтимоли юқори.


Жаҳонгир Ортиқхўжаев: «Tashkent City»даги барча майдонлар...\n24.05.2018 14:45 1 5802\nМосква шаҳрида Ўзбекистон элчихонасида Тошкент шаҳар делегацияси билан Москва мэрияси ўртасида «Tashkent City» қурилиши масалалари бўйича музокаралар ўтказилиб, Россия бизнес вакилларига янги мажмуаси ҳақида тақдимот ўтказилди, деб хабар қилди «Sputnik» нашри.\nТошкент шаҳар ҳокими Жаҳонгир Ортиқхўжаев сўзларига кўра, «Tashkent City» Ўзбекистоннинг пойтахти учун муҳим девелоперлик ва инвестиция лойиҳаси ҳисобланади. Пойтахт раҳбари қурилаётган мажмуадаги барча майдонлар сотилганлиги ва бўш жойлар қолмаганлигини таъкидлаб ўтди.\n«Tashkent City» вакили Анна Барсукова ушбу лойиҳа хорижий бизнес учун инвестиция майдончага айланлиги, дунёнинг кўплаб компаниялари бунга катта қизиқиш билдирилаётганлиги ва пул маблағларини сарфлашга тайёр эканлигини билдирди.\nЭслатиб ўтамиз, «Tashkent City» халқаро бизнес маркази пойтахтнинг Алишер Навоий, Олмазор, Ислом Каримов ва Фурқат кўчалари оралиғидаги 80 гектар ҳудудда барпо этилади. Лойиҳага мувофиқ «Tashkent City»да бизнес марказлар, савдо мажмуалари, меҳмонхоналар, офислар, конгресс-хол, кўргазма заллари, кўп қаватли замонавий уйлар, ресторанлар, сунъий кўл, фавворалар, ижтимоий ва бошқа объектлар қурилади.\nTashkent City Жаҳонгир Ортиқхўжаев\nЖамият 05/07, 16:06\n«Tashkent City»даги 215 метрлик осмонўпар бино қандай қурилади?


Ўзбекистон, 01 сентябр 2004 саҳифа pageno\n14 ноябр 2019, Тошкент вақти: 00:36\nчоршанба 1 сентябр 2004\nТаржимонлар нега ишдан бўшатилди?\nФирдавс АҚШнинг Қарши шаҳри яқинидаги “Хонабод” ҳарбий авиабазасида катта ҳажмдаги қурилиш ишлари олиб борилмоқда. Маълумотларга кўра, яқинда бу ерда таржимон бўлиб ишлайдиган 15 йигит ишдан бўшатилган.\nКавагучи хоним Ўзбекистонга сафар қилмоқда\n26-27 август кунлари Япония ташқи ишлар вазири Йорико Кавагучининг Ўзбекистонга расмий ташрифи кутилаётгани муносабати билан Ўзбекистон ташқи ишлар вазири ўринбосари Илҳом Неъматов 23 август куни брифинг ўтказди.\nПрокурор судланувчиларга ўлим жазоси тайинланишини сўрамади\nЗикрилло Ишонч Ўзбекистон Олий судида март-апрель ойларида Тошкент шаҳри ва Бухоро вилоятларида содир этилган портлашларни уюштирганликда гумон қилинаётган 15 шахс устидан суд жараёни давом этмоқда. Куни-кеча бўлиб ўтган суд мажлисида прокурор судьядан уларни айбдор деб топиш ва жазо муддатлари тайинлашни сўради.\nНаманганда ҳам суд бўляпти\nШу кунларда Наманган вилояти жиноят ишлари судида мамлакатда жорий йилнинг март-апрель ойларида содир этилган портлашлардан сўнг ҳибсга олинган 12 фуқаро устидан суд жараёнлари давом этмоқда.\nЖамоатчи ҳимоячи суд жараёнидан четлатилди\nҚўқон шаҳри адвокатлар коллегияси адвокатлари Фарғона вилояти жиноят ишлари судида олиб борилаётган суд жараёнидан норози бўлиб, суд залини ташлаб чиқди. Суд раиси эса суд мажлисини улар иштирокисиз давом эттираверди ва адвокатларнинг лицензиясини бекор қилиш ҳақида хусусий ажрим чиқарди.\nЎзбекистон дунёда Хотира ва бирдамлик куни нишонланишини истайди\nСаида МДҲга аъзо мамлакатларнинг тўққизтаси БМТ Бош Ассамблеясига 8-9 май кунларини Хотира ва бирдамлик куни, деб эълон қилиш таклифи билан мурожаат этди. Бу мамлакатлар орасида Ўзбекистон ҳам бор.\nЎзбекистонлик болалар Германияда даъволанади\nФеруза 18 август куни ўзбекистонлик бир гуруҳ бемор болалар даволаниш учун “Соғлом авлод учун” хайрия жамғармаси орқали Германияга жўнаб кетди.\nИброҳим Ғафуров: “Ижтимоий фикр”дан хулоса чиқариш нотўғри\n18 август куни Ўзбекистон Олий Мажлисида икки палатали парламентга ўтказиладиган сайловларга тайёргарлик масалаларига бағишланган йиғилиш бўлди. Унда “Ижтимоий фикр” жамоатчилик фикрини ўрганиш маркази томонидан сайлов муносабати билан ўтказлиган сўров натижалари ҳам эълон қилинди.\nЎ.Ғойибова: “Ўзи хон, ўзи султон ёшулли”\nМеҳрабон Ўзбекистонда хизмат кўрсатган артист Ўрозгул Ғойибова шу кунларда 90 ёшни қаршиламоқда. У Урганч шаҳридаги Огаҳий номидаги театрда 50 йилдан ортиқ меҳнат қилган.\nМустафоев сайлов холис ўтишига ваъда бермоқда\nШайбон 18 август куни Ўзбекистон Марказий сайлов комиссияси раиси Бўритош Мустафоев, Олий Мажлиснинг Демократик институтлар, нодавлат ташкилотлар ва фуқароларнинг ўзини-ўзи бошқариш органлари қўмитаси раиси Акмал Саидов ва “Ижтимоий фикр” жамоатчилик фикрини ўрганиш маркази раҳбари Раъно Убайдуллаев иштирокида икки палатали парламентга ўтказиладиган сайлов хусусида махсус йиғилиш бўлиб ўтди.\nТошкентда Интернет фестивали ўтказилади\nСаида Маълумотларга кўра, жорий йилнинг сентябрь ойида Тошкентда юқори технологиялар ҳафталиги ва ушбу тадбир доирасида Ўзбекисон Интернет фестивали ўтказилиши режалаштирилган. Бу тадбирнинг ташкилотчилари Алоқа ва ахборотлаштириш агентлиги ҳамда “Инфоком” журналидир.


Қозоғистон президенти ҳукумат истеъфосини қабул қилди\n07:38 / 05.01.2022\nҚозоғистон президенти Тўқаев ҳукуматнинг истеъфосини қабул қилди, Смоилов бош вазир вазифасини бажарувчи бўлди.\nҚозоғистон президенти Қосим-Жомарт Тўқаев республика ҳукуматининг истеъфоси тўғрисидаги фармонни имзолади, бош вазирнинг биринчи ўринбосари Алихон Смоилов бош вазир вазифасини бажарувчи этиб тайинланди.\n«Қозоғистон Республикаси ҳукуматининг истеъфоси қабул қилинсин. Қозоғистон Республикаси бош вазири вазифасини бажариш вақтинча Смаилов Алихон Асхонович зиммасига юклансин», — дейилади фармон матнида.\nҲужжатда ҳукумат аъзоларига вазирлар маҳкамасининг янги таркиби тасдиқланмагунча ўз вазифаларини бажаришда давом этиш топширилган.\n2019 йил 25 февралдан буён Қозоғистон ҳукуматини Асқар Мамин бошқариб келаётганди.\nШунингдек, президент матбуот хизматининг Twitter’даги маълумотларига кўра, Қозоғистон Республикаси Миллий хавфсизлик қўмитаси раисининг биринчи ўринбосари этиб Тўқаев маъмурияти раҳбари ўринбосари лавозимида ишлаб келаётган Мурат Нуртлеу тайинланган.\nАввалроқ, Қозоғистон ҳукумати аҳолининг суюлтирилган газ нархи кўтарилишига қарши норозиликларидан сўнг нархни туширишга рози бўлди.\nМаълум қилинишича, ҳукумат комиссияси аъзолари Ақтаудаги намойишчилар билан учрашган ва Манғистау области учун бир литр газ нархи 50 тенге деб белгиланишини билдирган.\nМанғистау областида 2 январдан бери аҳоли суюлтирилган газ нархи оширилганига қарши норозилик митинглари ўтказмоқда. Норозилик намойишларига Қозоғистоннинг бошқа шаҳарлари аҳолиси ҳам қўшилгани айтилмоқда.\nҚозоғистонда газ намойишлари\n2 январь куни Қозоғистоннинг Манғистау областида суюлтирилган газ нархи икки бараварга кўтарилганидан норози бўлган қозоғистонликлар оммавий митингга чиқишди ва кейинги кунларда намойишлар бутун мамлакат бўйлаб ёйилди.\n22:13 / 24.05.2022\nҚозоғистон ТИВ ўз фуқароларига нисбатан Самарқандда шокер қўлланганига муносабат билдирди\n14:47 / 18.05.2022\nҚозоғистон ва Қирғизистон махсус хизматлари 1,8 млн долларлик гиёҳвандлик моддаларини мусодара қилди\n14:59 / 13.05.2022\nҚозоғистондан четга шакар олиб чиқиш тақиқланди\n10:57 / 12.05.2022\nЎзбекистон Қозоғистонга 1,3 минг тонна ерёнғоқ етказиб берди


16-10-2016 | 23:10\nZAMIN.UZ / LIFE STYLE / 16 Октиябр 2016 года329\nОрзуларни бой берманг!Қиз бола борки, кичиклигидан келин бўлиш орзусида яшайди. Бу мақомнинг қанчалик қадрли эканлиги болалигимиздан уқтирилса керак-да! Аввалига қўғирчоқларимиз келинсалом қилади, кейин ўзимиз “келин-келин” ўйинларини ўйнаймиз. Тўю томошага борганимизда ял-ял ёнаётган келинчакка ҳавас билан қараймиз. Ҳали оила нима, бахт нима, тушунмаймиз-у, ички бир туйғу билан ҳар бир аёл ҳаётидаги энг бахтли кун – оппоқ келинлик либосини кийган онлар эканлигини англаймиз. Жон қизларжон, келинлик либосидек оппоқ орзуларингизга доғ туширманг!Ёр-ёр садолари сизга ҳам насиб этсин!Нега қиз бола ота уйини тарк этаётганида «Ёр-ёр» айтишади. Эзгу ниятлар жо бўлган куй садолари фақат хонадонда тўй бўлаётганидан далолатми? Йўқ! Сизга бахт тилашаяпти, йиллар давомида асраб-авайлаб улғайтирган жигарпорасини ёруғ юз билан катта ҳаётга яхши тилаклар билан кузатишаяпти. «Севаман! Сени кеч учратдим, хотинимда кўнглим йўқ», дея юрагингиз лаққа тушадиган, ақлингиз эса ақли бўлганда ишонмайдиган ёлғонларга учиб, момомерос «Ёр-ёр»дан ўзингизни мосуво қилманг!Муҳаббат деб йўлдан адашманг!Севдингиз, севилдингиз. Бироқ кўнгил қўйганингиз тақдирнинг ўйиними, ота-онасининг талабими (унинг ўзига қўйиб берсангиз, миллионта баҳонаси тайёр), сизга эмас, ўзгасига уйланди. Лекин хаёлингиздан кетмаётганидек ҳаётингизни ҳам тарк этмаяпти. Қисматнинг бу битиги муҳаббатни яксон қилмаслиги учун «жасорат» кўрсатмоқчи «ошиғингиз». Кўнгилга қарши бормоқ қийин, тушунамиз. Бир танингизга ўйланг. Аввало чиндан севган инсон сизни бахтли қилмоқ учун ҳар қандай тўсиқни энга оларди, кўз очиб кўргани сиз бўлардингиз. Кўзингизни очинг, «Яхши кўраман, бошқа йўлимиз йўқ», деб, ҳиссиётларга қурбон бўлмангГап-сўзларга қолманг!«Одамлар бир кун гапиради, икки кун гапиради, кейин…», деб калта ўйламанг! Нима бўлган тақдирда ҳам, ҳеч ким сизни бир саёқ эркакнинг тузоғига тушган бечора мусича дебмас, бир оила хўжайинининг бошини айлантириб олган энгилтак деб атайди. Тўхтанг, ҳозироқ бу йўлдан қайтинг, токи пешанангизга қора тамға босилмасин.Худбинлик қилманг!Бир эркакнинг кўнглига йўл топиб эришган «бахт»ингиз аслида бир аёлнинг бахтига чанг солишмасми? Биринчи хотин эрининг зуғумидан қўрқиб, сочингизни юлмаса-да, жанжал қилиб шармандангизни чиқармаса-да, умр бўйи сизни қарғаб ўтиши аниқ. «Кундошлик ошни ит ичмас», дейдилар, бировнниг ошига қўл узатиб, кўз ёшлар уволига қолманг.Ота-онангиз юзига оёқ босманг!Волидангиз сизни икки олам ўртасида туриб, дунёга келтирди. Падарингиз «Орим шу, борим шу қизим», дея эр кўкка ишонмай улғайтирди. Ўткинчи ҳавас, бир бебурднинг ва`далари, муҳаббат деб ўйлаган ёлғон ота-онангизнинг бошини эл ичида эгишингизга наҳот арзиса? Қўйинг, бу савдони, токи отангиз сиздан юз ўгирмасин, онангиз тилини тишлаб яшамасин, ака-опа, ука-сингилларингиз сиздан ор қилишмасин.Бахт деганлари бутун бўлади. Ярим бахт — бахт эмас. Ёхуд кимнингдир бахтини тортиб олиб, ўзники қилиш мумкинмас. Ўз бахтингиз — жуфтингизни топинг!Манба: Mulohaza.uz\nТеглар: нима ўйнаймиз улғайтирган давомида солишмасми кейин ВконтактеFacebookTwitterОдноклассникиМой мир


36224 Ўқиш режими + -\n– «Имо»да гаплашасизми қизингиз билан?\n– Ҳа, «имо»да кўриб гаплашмайсизми?..\n– Қизим уйда. Уйга борганимда ўзини кўраман. Манда «имо» йўқ-да, қақилдоқ...\n– Ҳой-ҳой, тўхта қизим, - милиционер қизчанинг қўлчаларидан ушлаб, жойига қайтариб олиб келди. – Онанг келгунича шу ерда ўтириб турасан.\n– Роса ақлли қиз экансан-ку! «Имо»ниям биларкансан-а! Қойил!\n– «Имо»да дадам билан гаплашаман-да, - деди қизча сал жонланиб. – Ўзларини кўрмаганман, «имо»да кўрганман, холос...\n– Ўғлингиз узоқдами, хола? - деди милиционер унга. Ана энди буви жониворнинг мақтанишини кўринг. Айтишича, иккита ўғли Кореяда, битта ўғли Россияда экан. Бу қизчанинг отаси олти йилдан буён Кореяда ишларкан. Топиш-тутиши зўрмиш. Ҳар ой фалон-фалон минг доллар пул жўнатаркан, ўттиз хонали участкаси битай деб қолибдиймиш, иккита мошина олиб, ўраб қўйишибдиймиш. Ҳозирам шу ўғли юборган пулни олгани келишган экан.\n– Ҳа бу қизча отасини кўрмаган экан-ку, - деди милиционер.\n– Кўрмаган-да, - деди бойвучча хола худди ўғлининг мақтовга лойиқ фазилати ҳақида гапираётгандек. – Кетганида бу онасининг қорнида эди. Эрта-индин беш ёш бўлади... Катта ўғлим ҳам ўғилларини мактабга борганда кўрган, ҳи-ҳи-ҳи... Ҳа буям мактабга чиққунча келади-да отаси...\nБиламан, бу кўрганим – миллионлаб нохуш ҳолатларнинг биттаси, холос. Четда пул топаётган эркакларнинг топганидан йўқотганлари кўпроқ.\nҳар ой келадиган долларга ўрганиб, мазахўрак бўлиб қолган ота-оналар ойда-йилда бир келадиган ўғлининг уйда бир неча ой ўтириб қолишини ҳам кўп кўриб, тезроқ яна келган жойига жўнатиб юборишга шошилиб турса;\nМенимча, энг аввало қаноатни ўрганишимиз, орзу-ҳавас ва нафснинг қутқуларини жиловлашимиз керак. Ҳар биримиз ўзимизни ислоҳ қилишимиз шарт! Қуръони каримда таъкид борки, бирор қавм то ўзини ўзгартирмагунича, Аллоҳ таоло уларнинг аҳволини ўзгартирмайди. Ўзимизни ислоҳ қилмас эканмиз, бошқа ислоҳотлар ҳам ярим йўлда қолиб кетаверади...\n00:54 / 25.11.2016 4153\n00:51 / 05.06.2018 2002\n06:09 / 07.04.2017 2102\n04:39 / 07.03.2017 4517\n13:57 / 22 июнь 791


Ваъдага вафо қилиш – Alhidoya.uz\nМусулмон кишининг ўзи ҳам, сўзи ҳам, амали ҳам гўзал бўлади. Мўмин инсон бадан поклигига қанчалик эътибор берса, ахлоқ-одоб ишига ҳам шунчалик масъулит билан қарайди, балки ундан-да муҳимроқ деб билади. Чунки моддий доғни кетказиш маънавий қусурни даф қилишдан осонроқдир.\nИймон аҳлини бошқалардан ажратиб турувчи, ўзи каби диндорлар орасида ҳам обрўли қилувчи кўпгина хислатлар бор. Ана шулар орасида вафонинг ўрни ва аҳамияти беқиёс. Негаки ижтимоий алоқалар диндору динсиз билан муносабат қуришга мажбур қилади. Кўпгина вазиятларда ишнинг асосий ўрнига аҳдга вафо энг аввалги ўринга чиқади. Шу боис вафодорлик фазилат бўлса, вафосизлик хунук иллат ҳисобланади.\nВафо кишининг дурустлигини, лафзига содиқлигини, амалининг эса гўзаллигини намоён қилади. Жамият аъзоларининг муносабатларини бир бинога ўхшатсак, вафо ана шу бинонинг устунларидир.\nҲаётнинг ҳар бир соҳасида энг яхши дастурларни тақдим этган муборак динимиз вафо борасида ҳам энг мақбул ва беназир таълимотларни баён қилади.\nАллоҳ таоло Қуръони Каримда “Менинг аҳдимга вафо қилинг. Мен ҳам сизнинг аҳдингизга вафо қилурман. Ва Мендангина қўрқинг”, – дейди (Бақара, 40).\nРоббимиз бандаларига вафодорликни буюрар экан, ортидан Ўзидан қўрқиш лозимлигини айтиши алоҳида диққатга сазовордир. Қолаверса, мазкур оятда Аллоҳ Ўзининг вафо қилишини ҳам таъкидлаяптики, бу ҳам мазкур сифатнинг олийлигидан дарак беради. У Зот Тавба сурасининг 111-оятида “Аллоҳдан кўра аҳдига вафодорроқ ким бор?” ким бор дейди.\nЯна бошқа бир қанча оятларда ҳам турли муносабатлар билан аҳдга, ваъдага вафо қилиш буюрилади: “Эй иймон келтирганлар! Аҳдномаларга вафо қилинг!” (Моида, 1); “Аллоҳга берган аҳдингизга вафо қилинг” (Анъом, 152); “Агар аҳдлашсангиз, Аллоҳнинг аҳдига вафо қилинг” (Наҳл, 91).\nҚуръони Каримда вафодорлар турли мақтовларга ҳам сазовор бўлган. Бақара сурасидаги узун бир оятда тақводор мўминларнинг сифатлари саналади ва “содиқ бўлганлардир” дея эълон қилинади. Ана ўша тақводорлар, содиқ мўминлар орасида “аҳд қилганда, аҳдига вафо қилувчилар” дея вафоли кишилар ҳам зикр қилинади (177-оят).\nАллоҳ таоло бир ўринда вафони тақво билан ёнма-ён қўйиб, шундай дейди: “…ким аҳдига вафо қилса ва тақводор бўлса, бас, Аллоҳ тақводорларни яхши кўради” (Оли Имрон, 76).\nВафонинг мукофоти ҳам буюк бўлади. Ҳақ субҳанаҳу ва таоло Ўзининг Каломида: “Албатта, сенга байъат қилаётганлар фақат Аллоҳнинг Ўзига байъат қилмоқдалар. Аллоҳнинг қўли уларнинг қўллари устидадир. Ким (байъатни) бузса, ўзига қарши бузади, холос ва ким Аллоҳга қилган аҳдига вафо қилса, унга тезда буюк ажр берур” (Фатҳ, 10).\nАҳду ваъдага вафодорлик Пайғамбармиз соллаллоҳу алайҳи васалламнинг ажралмас сифатларидан бири эди. Сийрат китобларини ўқиган киши бунинг кўплаб мисолларини учратиши мумкин. Ислом келишидан аввал У зотни “Амин” дея ном олишларининг ўзиёқ бошқа гапга ўрин қолдирмайди аслида.\nЖоҳилият замонида Абдуллоҳ ибн Абулҳамсо Расулуллоҳ соллаллоҳу алайҳи васалламдан савдо устида қарз бўлиб қоладилар. Қарзни қайтариш учун бир жойга келишни ваъда қиладилар-у, бироқ унутиб қўядилар. Орадан уч кун ўтганидан кейин эсларига тушиб, айтилган ерга дарҳол етиб борсалар, Пайғамбаримиз алайҳиссалом ўша жойда турган эканлар. Шунда Расули Акрам алайҳиссалом: “Эй йигит, мени қийнаб қўйдинг-ку, уч кундан бери сени шу ерда кутиб турибман”, – дейдилар.\nКўринадики, умматларига ҳар ишда ўрнак бўлган зот вафода ҳам беназир намуна эдилар.\nПайғамбаримиз алайҳиссаломнинг ҳадисларида вафонинг қай даражада муҳим экани алоҳида таъкидланади. Расулуллоҳ соллаллоҳу алайҳи васаллам марҳамат қилиб айтадиларки: “Мунофиқнинг белгиси учта: агар сўзласа, ёлғон сўзлайди, ваъда қилса, бажармайди ва унга омонат топширилса, хиёнат қилади”. Демак, мунофиқлардан бўлиб қолмаслик учун ваъдага, аҳдга вафони сақлаш лозим экан.\nУбода ибн Сомит розияллоҳу анҳудан ривоят қилган ҳадисда пайғамбаримиз Муҳаммад алайҳиссалом: “Сизлар менга олти нарсанинг кафолатини беринглар. Мен сизларга жаннатнинг кафолатини бераман: Гапирсангиз рост гапиринг, ваъда берсангиз вафо қилинг, топширилган омонатни адо қилинг, зинодан сақланинг, кўзларингизни (қараш маън этилган нарсалардан) сақланг, қўлларингизни (ман этилган) ишларга урманг”, – деганлар.\nБарча хайрли ишлар Аллоҳ таолога аталганидек вафодорлик ҳам энг аввало Роббимизга кўрсатилади. Ундан кейин Расулуллоҳ соллаллоҳу алайҳи васалламга, устозларга, ота-онага, яқинларга, дўсту ёрларга, барча мусулмонларга ва бутун инсониятга вафодорлик қилинади.\nБугунги жамиятимизда кишини изтиробга соладиган ҳолатлардан бири аҳдга, ваъдага, лафзга, шартномаларга вафо камлиги ёки йўқлиги бўлиб турибди. Вафосизлик билан бошқаларнинг ҳаққи поймол этилиши, ишончлар суистеъмол бўлиши, қаҳру ғазаб, араз, ёмон кўришлар ортиб бораётгани дин ва миллат қайғусидаги ҳар қандай кишини ўйлантириб қўяди.\nМоддий ва маънавий тараққиётни, дунё халқалари орасида пешқадамликни кўзлар эканмиз, аввало, хулқимизни тўғрилашимиз, ёмон иллатлардан, хусусан, вафосизликдан қутулишимиз шарт. Айниқса ўзини диндор деб билган киши бу каби ёмонликлардан йироқ туриши зарур. Акс ҳолда ёлғончилардан, мунофиқлардан бири бўлиб қолади. Бундан эса Аллоҳ таолонинг Ўзи асрасин.\n“Аҳдга вафо қилинглар” деган Роббимиз унинг ортидан “Албатта, аҳд сўралажак нарса” (Исро, 34) эканини айтади. Унутмайликки, сўраладиган нарсалар жазо ёки мукофотга рўбара қилади.\nМарғилон шаҳар «Нўмон» масжиди имом-хатиби\nКалит сўзлар: ВаъдаВаъдага вафо\nМаърифатни улуғлаб бунёд топган мажмуа\nУламоларимиз Рамазонда АҚШдаги мўмин-мусулмонларга маърифий суҳбатлар қилиб беришади\nБир оғиз ёмон сўз айтганингда…


"Крокус Парк" дам олиш маскани, Ўзбекистон\nМанзил: Тошкент т., Бостанлиқ тумани, Чорвоқ сув омбори,\nУгам-Чатқол Миллий Боғи, Пирамидалардан 2,6 км масофадаги узоқликда\nАйнан шу ерда сиз шахар шовқинидан, югур югурларидан узоқда, тоза хавода, қушлар йраб турган тинч ва сокин табиат аўйнида мириқиб ҳордиқ чиқарасиз.\nШунингдек ким тинчлик ва осудаликни хуш кўрса, , «Крокус Парк» барбекю тайёрлаб ёки рус , турк хаммомларига бориб вақтини ўтказишини тавсия қилади. Ундан ташқари айнан хозирсиз ўзингизга ёққан коттеджни узоқ вақтга яхши нархларда ижарага олишингиз мумкин.\n6 та - 4-х кишилик коттедж (таунхаусда)\n2 та - 7 кишилик коттедж\n2 та – 8 кишилик коттедж\n2 та – 9 кишилик коттедж\n1 та – 8 кишилик V.I.P коттедж\nҲаммаси бўлиб - 80 кишилик жой мавжуд.\nДам оли маскани ўз ичига 2 даражали 4,7,8,9 кишилик полулюкс коттеджларни олади. Ёзги верандаси бор ресторан, бассейн, фин хаммоми, рус хаммоми хамда болалар майдони ҳам даи олиш масканидан жой олган.\n4 кишилик коттеджларда\nБиринчи қаватда плазма ойнали FULL HD телевизор ва ваннахона жойлашган. Мехмонхонада юмшоқ мебел, журнал столи, музлатгич, барча керакли жисмлар билан жиҳозланган ваннахона ва санузел мавжуд. иккинчи қаватда иккита ётоқхона(1и double қўшма, 2чиси twins алоҳида) бор.\n7 кишилик Коттеджларда №3 №4\n1чи қаватда плазма ойнали FULL HD телевизор, кириш йўлакчаси мавжуд бўлган мехмонхона, 1 та ётоқхона (double қўшма), ошхона, санузелли ваннахона. Мехмонхонада юмшоқ мебел, журнал столи, овқатланиш столи билан жихозланган. Ошхона микротўлқинли печ, музлатгич, идиш ювиш машинаси билан таъминланган. 2чи қаватда 3та ётоқхона (1 double қўшма,1та twins олоҳида,1 single бир кишилик) ва санузели бор ваннахона бор.\n8 кишилик коттеджларда №1 №6\n1чи қаватда плазма ойнали FULL HD телевизор, кириш йўлакчаси мавжуд бўлган мехмонхона, 2 та ётоқхона (twins алоҳидалик ), ошхона, 2 та санузелли 2та ваннахона. Мехмонхонада юмшоқ мебел, журнал ва овқатланиш столи билан жихозланган. Ошхона музлатгич, идиш ювиш машинаси билан таъминланган. 2чи қаватда 2та ётоқхона (2та twins алоҳида) ва санузели бор ваннахона жойлашган.\n9 кишилик коттеджларда №2 №5\n1чи қаватда плазма ойнали FULL HD телевизор, катта мехмонхона, 1 та ётоқхона (double қўшма), ошхона бурчаги, санузели бор ваннахона жойлашган. Мехмонхонада юмшоқ мебел, столи билан жихозланган. Ошхона микротўлқинли печ, музлатгич, идиш ювиш машинаси билан таъминланган. Барча керакли жисмлар билан жиҳозланган ваннахона ва санузел мавжуд. 2чи қаватда 4та ётоқхона (3 twins алоҳида, 1 single битталик) ва санузели бор ваннахона жойлашган.\nҲар бир коттеджга супа ва беседка бириктирилган бўлиб, бемалол овқатланиб ҳордиқ чиқаришингиз мумкин. Барча худуд қўриқланади.\nЭнг ширин таомлардан завқ олиш учун айниқса, бош ошпазнинг ажойиб ўзига хос таомларини таътиб кўришингиз учун "Крокус Парка" ресторанига ташриф буюришингиз кифоя. Ресторан менюси сизни албатта хайрон қолдиради ва хурсанд қилади.\nПочитатели даров Диониса нинг қобилиятларин яхши билган меҳмонларимиз рестораннинг вино картасини яхши баҳолайдилар. Романтик кечки овқат ёки иш бўйича тушликлар, тўй маросимлари, корпоратив байрамлар - барча тадбирларга ресторан ўзига хос кайфият яратади.\nТахминий жой ўринлари – 70-80 кишилик.\nҲар шанба кунлари сиз учун севимли тароналар янграйди (жонли ижрода)\n02 январдан 31 майга қадар Тўлов нархи\nИш кунларида тўлов нархи\nДам олиш кунларида тўлов нархлари\n4 кишилик Коттедж\nКоттедж 8 кишилик (№1, 6)\n7 кишилик Коттедж (№3, 4)\n9 кишилик Коттедж (№5)\n8 кишилик Коттедж VIP\nТўлов ўз ичига қуйидагиларни олади:\n4 кишили коттеджлар ошхона ва ошхона анжомлари билан таъминланмаган. Фақатгина 4 кишилик ччой анжомлари мавжуд.\nНонушта учун сервировкага алоҳида тўлов қилинади.\n7 кунга брон қилинган вақтда дам олиш кунлари иш кунми сифатида ҳисобланади.